
Godišnja pretplata iznosi 
Za poduzeća i ustanove 

Prvi pretplatni primjerak.Din 12.000 

svaki daljnji primjerak. „ 2.500 

za ostale pretplatnike. „ 900 

za đake Građevinske srednje tehničke ško¬ 
le i studente Građevinskog fakulteta ... „ 400 

I „HIDROPROJEKT"j 

1 PROJEKTNO PODUZEĆE 


ZAGREB 

DRASKOViCEVA 33 


| Izrađuje projekte za melioracije polja, regulacije = 
| vodotoka, uređenje bujica, hidrotehničke objekte, | 
| plovne kanale, vodovode i kanalizacije za naselja | 
= i tvornice, ribnjake, ceste i putove, te vodi § 
stručni nadzor nad izvođenjem radova. 


| Telefoni: direktora 39-211 

1 Ostali: 24-044, 39-200, 38-358 | 

| Tekući račun: 400-15-1-1929 kod Narodne banke = 
u Zagrebu | 

Poštanski pretinac: 397 

.Tiiiiiiiiiiliiiiliiiiiiilliiiiiiiiiiiiiiiiiuiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiniiiiiiiiiir: 


„CESTA” 

SAMOSTALNA KOMUNALNA 
USTANOVA 

RIJEKA 

Vodovodna ulica broj 33 
Telefoni: 22-102, 22-103 i 23-074 


Održava i obnavlja cestovnu mrežu i ostale 
javne površine na području općine Rijeka. 

Izvodi radove na obnovi, rekonstrukciji i iz¬ 
gradnji javnih cesta IV reda. Vodi brigu o funk¬ 
cioniranju i održavanju javnog saobraćaja. Iz¬ 
vodi radove na asfaltiranju cesta i ostalih 
površina. 

IZVODI: 


CESTE I MOSTOVE 
AERODROME 

Željezničke pruge 

INDUSTRIJSKE OBJEKTE 
STAMBENE ZGRADE 
i ostalo 

SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 

IZVODI 


ZAGREB 

REMETINEČKA CESTA 106 
TELEFON: 53-046 


Industrijske objekte raspona do 38 m, 
centrifugirane dalekovodne stupove, 
prednapregnute željezničke pragove i 
ostale konstrukcije iz prednapregnutog, 
armiranog, centrifugiranog i lijevanog 
betona. 


»JUGOBETON« 

GRAĐEVNO INDUSTRIJSKO I MONTAŽNO PODUZEĆE 

GRAĐEVINSKI KOMBINAT 



OtfđnAfo" 


ZAGREB - SMIČIKLASOVA 23/1! 
TELEFON: 410-322, 410-234 


Projektiramo i izvodimo sve vrste obje¬ 
kata niskogradnje i visokogradnje. 
Raspolažemo vlastitim projektnim biro¬ 
om, potrebnom suvremenom 
mehanizacijom, odgovarajućim struč¬ 
nim kadrom i dugogodišnjim radnim 
iskustvom. 


Suvremena mehanizacija kojom raspo¬ 
lažemo omogućuje nam brzo i 
kvalitetno izvođenje radova niskograd¬ 
nje i visokogradnje. 

Izgradnju i rekonstrukciju vaših indu¬ 
strijskih objekata povjerite našem 
poduzeću. 

BRZO OTVRDNJAVANJE BETONA 

Ing. Krešimir Franjetić, Bos. Samac 


Industrijalizacija građenja danas je u svom pu¬ 
nom razvoju. Za uspješno ostvarenje potrebno je 
riješiti dva paralelna problema. Jedan je odgova¬ 
rajuće projektiranje i mehanizacija izvedbe, dru¬ 
gi je industrijalizacija proizvodnje potrebnih be¬ 
tonskih prefabrikata. Prvo je riješeno i praksa ra¬ 
spolaže sa dovoljno iskustva za projektiranje i od¬ 
govarajućom mehanizacijom za montažu. Drugo t.j. 
industrijalizacija proizvodnje potrebnih betonskih 
prefabrikata mnogo je složenije. 

Potrebno vrijeme za postizavanje određene čvr¬ 
stoće betona diktira koncepciju, visinu investicija, 
kapacitet i ekonomičnost tvornice betonskih pre¬ 
fabrikata. Veliki napredak industrijalizacije na 
svim poljima proizvodnje traži da i betonska indu¬ 
strija održi korak s vremenom. Uz striktno pridr¬ 
žavanje normi tehnologije betona, to je jedino mo¬ 
guće postići skraćenjem potrebnog vremena za 
stvrdnjavanje betona, odnosno postići u što kraćem 
vremenu traženu čvrstoću betona. Nema sumnje, 
da daljnji razvoj i budućnost industrije betona 
zavisi o rješenju ovog pitanja. Ostala pitanja su 
manje ili više uspješno riješena. Brzo stvrdnjava¬ 
nje betona od izvanrednog je ekonomskog i teh¬ 
ničkog značenja. Ekonomski, na manjoj proizvod¬ 
noj površini i skladišnom prostoru proizvoditi više 
negoli je to moguće normalnim načinom otvrdnja- 
vanja betona. Tehnički, u forsiranom skraćenom 

TABELA i. 


vremenu postići određenu čvrstoću betona. Uspje¬ 
šnim rješenjem ovih pitanja gubi proizvodnja be¬ 
tonskih prefabrikata sezonski karakter. Proizvod¬ 
nja se može u potpunosti mehanizirati. Rad raš¬ 
članiti na pojedine faze, proizvoditi sistemom te¬ 
kuće vrpce. 

Radna snaga može biti uposlena uvijek na is¬ 
tom radnom mjestu i tako povisiti produktivnost 
rada uz maksimalnu specijalnost na radnim ope¬ 
racijama. Smanjio bi se i broj kalupa uz istu ili 
čak i povećanu proizvodnju. Ovo je naročito važno 
kod skupih i kompliciranih kalupa, gdje je cijena 
kalupa često puta razlog skupih i nerentabilnih 
prefabrikata. 

Kratki prikaz ovog pitanja opravdava velike 
napore uložene do danas, da se »vrijeme stvrdnja- 
vanja« što više skrati. To je centralni problem in¬ 
dustrije betona, koji je manje ili više uspješno na 
razne načine riješavan. Ako sve do danas poznate 
načine prikažemo, mogli bi ih grupisati u dvije 
grupe, i to: 

Grupa I, ili tehnološka grupa gdje koristimo: 
a) povišenje količine cementa, b) smanjivanje ko¬ 
ličine vode, c) zgušćivanje betona vibriranjem, d) 
prešanje betona, e) injektiranje kristala, i f) ke¬ 
mijske dodatke betonu. 

Grupa II, gdje koristimo toplinu sa ili bez tlaka: 
1) korištenje topline bez tlaka, a) kombinacija s 

karboniziranjem, b) vlastita hidratizaciona toplina, 
c) topli zrak, d) topla voda, e) električno zagrija¬ 
vanje, f) infracrveno zagrijavanje, g) zasićena para 
do 100°C, h) korištenje topline pod pritiskom, i) 
para pod pritiskom ili autoklavski postupak, i j) 
»ZF« postupak. 

Postupci iz grupe I ne mogu se smatrati kao 
postupci za brzo otvrdnjavanje betona, jer oni po¬ 
jedinačno, a još bolje kombinirani poboljšavaju 
kvalitet betona, povećavaju čvrstoću, a nekad ve¬ 
zivanje ubrzavaju. Postupci iz grupe II mogu se 
smatrati u pravom smislu postupcima za skraćiva¬ 
nje vremena otvrdnjavanja betona. 

Općenito je poznato, da je reakcija između ce¬ 
menta i vode komplicirani još nedovoljno poznati 
kemijsko-fizički proces, koji kao i mnogi drugi 
procesi u prirodi, zavisi o toplini. Pri niskim tem¬ 
peraturama reakcija cement—voda praktično mi¬ 
ruje. Kod temperature +20°C i normalnog pritiska, 
beton u roku 28 dana postizava čvrstoću, koju ćemo 
označiti sa B 28. Uplivom temperature može se ovo 
vrijeme skratiti. Kod toga je sporedno koju vrstu 
topline koristimo (iz grupe II c, d, e, f, g). Naravno 
da svaki od tih postupaka ima svoje dobre i loše 
osobine, zavisne od vrsti izvora topline. Jedan iz¬ 
vrstan postupak za skraćivanje potrebnog vremena 
otvrdnjavanja betona morao bi sjediniti sve do¬ 
bre osobine uz isključenje svih loših upliva topline 
na beton. Takav postupak mora odgovarati odre¬ 
đenim tehničkim i ekonomskim uslovima uz eko¬ 
nomsku opravdanost. 



Ti uslovi bili bi: 

A) Tehnički uslovi: 1) postizavanje određene 
čvrstoće i osobine betona u unaprijed određenom 
skraćenom vremenu, 2) daljnji porast čvrstoće, na¬ 
kon prestanka djelovanja postupka na beton, 3) 
zajamčena postojanost svih osobina betona, 4) ni¬ 
kakvih širenja, 5) jedinstvena površina betona, i 
6) jednolična kvaliteta i čvrstoća betona u svim 
presjecima. 

B) Ekonomski uslovi: 1) smanjenje investicio¬ 
nih troškova povećanjem dnevne proizvodnje, 2) 
smanjenje ukupnih troškova, troškova proizvodnje 
i amortizacije, povećanjem dnevne proizvodnje, 3) 


smanjenje proizvodnog i skladišnog prostora uz 
manji broj kalupa, uz istu ili povećanu proizvod¬ 
nju, 4) skraćenje proizvodnog procesa, 5) sređena 
planska godišnja proizvodnja, i 6) ubrzanje obrta¬ 
nja kapitala. 

Vrijednost bilo kojeg postupka zavisi o ispu¬ 
njenju ovih uslova. U tabeli I prikazani su broj¬ 
čano postignuti rezultati navedenih postupaka iz 
grupe II (tab. 1). 

Podaci u tabeli I uzeti su iz ACI normi i pre¬ 
poruka iz 1964. godine, kao i objavljenih rezultata 
na sastanku RIL-e, jula 1964. u Moskvi. 

Iz tabele vidimo: NS — normalno stvrdnjava- 
nje, potrebno 28 dana pri temperaturi 20°C i nor¬ 
malnog tlaka. Postignuta čvrstoća 100°/o. B 28. 
TS — toplinski upliv na stvrdnjavanje bez tlaka. 
Potrebno je preduskladištenje betona od 3 do 5 sati. 
TTS — tlak i toplina djeluju na stvrdnjavanje — 
autoklavski postupak. Potrebno preduskladištenje 
(odležavanje svježeg betona prije djelovanja po¬ 
stupka) 3 sata. Cijeli postupak traje 4 do 12 sati. 
Autoklavski postupak zahtijeva dodatak betonu 
fino mljevenog kremenog pijeska, ukoliko se želi 
postići neka značajnija čvrstoća. Često puta kod 
ovih postupaka dobivena čvrstoća nakon prestan¬ 
ka djelovanja postupka opada od 15 do 20°/o. Po¬ 
stupcima TS i TTS ne dobivamo zreli beton, tj. 
čvrstoću B 28. »ZF« postupak. Nije potrebno odle¬ 
žavanje betona prije djelovanja postupka. Ukup¬ 
no potrebno vrijeme za postizavanje čvrstoće B 28, 
100°/o, iznosi svega 3 sata. 



SI. 2 

Postupci pod NS, TS i TTS poznati su i kori¬ 
šteni. Novi postupak je »ZF« pa će on biti i de¬ 
taljnije prikazan. 

»ZF« postupak je precizno automatski rukovo¬ 
đeni pneumatsko-termički postupak, koji se odvi¬ 
ja u hermetski zatvorenoj komori. Karakteristika 
postupka je, da se voda u cementnom ljepu za 
vrijeme trajanja postupka stalno nalazi pod tak¬ 
vim pritiskom i temperaturom, da u nekom vre¬ 
menu »X« tačka »P« određena tlakom »p« i tem¬ 
peraturom »t« uvijek pada izvan crtanog područ¬ 
ja (si. 1). Daljnja karakteristika je vrijeme odvija¬ 
nja temperature, koje je prilagođeno procesu ve¬ 
zanja (si. 2). 

Odstupanje od ovog sinhroniziranog vremena 
»odvijanja temperature« imat će za posljedicu od¬ 
govarajuće smanjenje čvrstoće. Pri ovom postup¬ 
ku ne koriste se nikakvi dodaci. Ukoliko bi se ko¬ 
ristili načini iz grupe I, dobili bi znatno povećanje 
čvrstoće. Beton se izlaže djelovanju u svježem sta¬ 
nju odmah po formiranju u kalup, bez ikakvog 
čakanja. Čvrstoća kod ovog postupka raste asim- 
totično po prestanku postupka, bilo da koristimo 
puno ili skraćeno vrijeme postupka. Utrošak kalo¬ 
rija iznosi svega 40.000 kg/cal za 1 m 3 betona, što 
je manje negoli kod bilo kojeg drugog postupka. 
Kod primjene postupka potrebno je strogo pridr¬ 
žavanje određenih uputa pri odvijanju samog pro¬ 
cesa. Naročitu prednost daje »ZF« postupak pri 
izradi takvih prefabrikata, koji u jednom presje¬ 
ku imaju malu dimenziju, a zahtijeva se maksi¬ 
malni kvalitet betona npr. kod izrade greda, no¬ 
sača, stupa od prednapregniutog betona, tlačnih 
betonskih cijevi, željezničkih betonskih pragova 
itd. Daljnja velika prednost postupka je ušteda u 
kalupima, što omogućuje izradu i takvih prefa¬ 
brikata, koji su bili skupi s obzirom na veoma 
skupe kalupe, npr. betonski prednapregnuti stu¬ 
povi. 

Kod »ZF« postupka su odklonjene loše poslje¬ 
dice upliva topline na beton. Djelovanje vode na 
kristale kalcijumsilikata otpočinje odmah po kon¬ 
taktu cement—voda. Na početku, cementni gel 
stvara fine opne koje, pod uplivom ozmotskog tla¬ 
ka, pucaju. Tu je uzrok da u početku imamo veliki 
dio hidratizacione reakcije. Po završetku vezanja 
nakon 2 do 6 sati, hidratizirano je oko 20°/o cemen¬ 
ta. Odebljanjem sloja gela, prskanje opni teže se 
odvija i proces hidratizacije se usporava. Pristup 
vode mjestima hidratizacije oteščan je uslijed po¬ 
većanja gel pora. Ovaj kemijski proces popraćen 
je osjetnim stvaranjem topline. Pri normalnom 
vremenu vezanja, kod 20°C veći dio te topline 
troši inertna masa, koja, oduzimajući toplinu po¬ 
trebnu za kemijsku reakciju, usporuje proces otvrd- 
njavanja, a time i porast čvrstoće betona. Oduzi¬ 
majući toplinu inertna masa spriječava isparivanje 


up//v pastopko na čvrstoću 



potrebne vode za hidratizaciju, i tako obavlja ulo¬ 
gu »nutarnje vodne ekonomike«. Pri takvom sta¬ 
nju svako umjetno dodavanje topline je nesigurno. 
Suvišnim dodatkom topline lako bi mogli pore¬ 
metiti »nutarnji toplinski režim« tako, da bi nam 
potrebna voda mogla ispariti. Tu leži razlog, da do 
danas svaki postupak, kod kojeg koristimo toplinu, 
moramo betonu dati izvjesno vrijeme odležavanja 
prije negoli ga podvrgnemo samom postupku, kako 
bi mogao vezati potrebnu količinu vode. 

No, kako za vrijeme odležavanja, koje traje 3 
sata pa i više, jedan dio cementa već je hidratizi- 
rao, to djelovanje na preostali dio može biti samo 
od ograničene vrijednosti. Osim ovog gubitka vre¬ 
mena, odležavanjem svježeg betona, imamo i drugi 
gubitak. Brza primjena topline je ograničena, jer 
po zakonu fizike za čvrsta tijela iztezanje privid¬ 
no čvrstog betona nije poželjno. Zbog toga grija¬ 
nje može biti samo postepeno. Ta činjenica uma¬ 
njuje efekat svakog do sada poznatog postupka. 
I pored te oprezne primjene topline, još uvijek 
mogu u betonu nastati naprsline. Kako mi još ne- 
znamo tačno ništa o tim zamršenim kemijsko-ter- 
mičko-fizičkim zbivanjima, koja se i pojedinačno 
pri vezanju stvarno odvijaju, preostaje nam jedino 
što možemo učiniti, da stvorimo takvo stanje koje 
isparivanje neophodne vode onemogućava unatoč 
dodatka bilo koje željene topline, pa i one maksi¬ 
malne. Takvo stanje postizavamo »ZF« postupkom. 

Proces vezanja sveden je na minimum a pos¬ 
tignuta je maksimalna ušteda u vremenu, elimi¬ 
niran je loši upliv topline, što je praksa i doka¬ 
zala. 

Nakon niza pokusa i praktične primjene »ZF« 
postupka, postupak je ispitan u EMP-i, te je dobi¬ 
vena jasna slika o postignutim čvrstoćama i kva¬ 
litetu betona. Ispitivanja su imala za svrhu, da se 
ustanovi: 1) upliv vremena trajanja postupka, 2) 
upliv količine cementa, 3) upliv vodocementnog 
faktora, 4) prirast čvrstoće, nakon prestanka dje¬ 
lovanja postupka, 5) tečenje, 6) čvrstoća prionjivo- 
sti, 7) koroziona zaštita armature, 8) čvrstoće uz ra¬ 
zne dodatke betonu, 9) struktura kristala i volumen 

pora, 10) sadržaj slobodnog vapna, 11) željeznički 
pragovi od prednapregnutog betona, 12) azbesni 
betoni. 

Ispitivanja su obavljana raznim cementima iz 
raznih zemalja, i dobiveni su ovi rezultati: 

1) Upliv vremena trajanja postupka 

Kod »ZF« postupka može se obični i specijalni 
beton odmah po formiranju u kalup staviti pod 
djelovanje postupka bez prethodnog čekanja. Za 
oko 3 sata postignuta je čvrstoća B 28. Kod kraćeg 
trajanja postupka, postignute su čvrstoće 3,7 od¬ 
nosno 14 dana B 28 (si. 3). Prema duljini trajanja 
postupka, dobiju se čvrstoće: nakon 3 sata — 100% 
od B 28, nakon 2 sata čvrstoće — 80% B 28, nakon 
1,5 sata čvrstoća — 40% od B 28. Kod niza po¬ 
kusa oscilacije čvrstoće bile su praktično nevažne. 

2) Upliv količine cementa 

Smanjenje količine cementa ušlo vi j eno je teh¬ 
ničkom obradom betona (si. 4). Upliv »ZF« po¬ 
stupka na cement PC 250 tako je intenzivan da se 
on u praksi može upotrebiti umjesto skupljeg ce¬ 
menta PC 450. 

3) Upliv vodocementnog faktora 

»ZF« postupak na razne vodocementne faktore, 
u odnosu na čvrstoću, normalno reagira. Ovo je 
praksa dokazala (si. 5). Pokazalo se, da mali suvi- 
šak vode nije bio štetan. Kod vodocementnog fak¬ 
tora 0,4 ova pojava bila je naročito zapažena. Iz¬ 
gleda da intenzivna hidratizacija veže nešto više 
vode. Taj fenomen u praksi je veoma koristan jer 
dozvoljava upotrebu mekih betona s lakšom ugrad- 
bom. 

4) Prirast čvrstoće razne starosti betona 

Kod svih pokusa obavljenih s normalnim i skra¬ 
ćenim vremenom trajanja postupka pokazalo se, 


ual/v vooocestCAsrtvoG *aktio#a 



da čvrstoće asimtotično, nakon prestanka postup¬ 
ka, dalje rastu. Čvrstoća nakon odležavanja od 28 
odnosno 90 dana toliko je porasla, da je nadmašila 
čvrstoću normalno vezanog betona (si. 3 i 6). Čvr¬ 
stoća betona nakon 3 sata postignuta »ZF« postup¬ 
kom, nakon prestanka postupka, rasla je praktično 
od toga časa kao porast čvrstoće normalno vezanog 
betona nakon 28 dana. 

5) Stepen tečenja 

Tečenje iznosi samo 30% od onog normalnog 
vezanog betona (si. 7). Iz fotokopije je vidljivo da 
tečenje kod »ZF« postupka iznosi 0,325%o, nasu¬ 
prot 0,94%o nakon 90 dana. Prirast od 28 dana na 
90 dana iznosio je 0,04%o nasuprot kod normalnog 
vezanja iznosio je 0,15%o. Betoni su bili uskladi¬ 
šteni pri temperaturi 18°C i vlažnosti zraka 50%. 

6) Čvrstoća prionjivosti armature 

Čvrstoće prionjivosti nemaju razlike od one kod 
normalno vezanog betona. Pokusi su obavljani ko¬ 
rištenjem visokovredne čelične žice promjera 5 mm 

7) Zaštita od korozije 

Postupak »ZF« ne upliviše na zaštitu od koro¬ 
zije. Kod uporednih ispitivanja, nakon godine da¬ 
na, kod klasične, i kod prednapregnute armature, 
nije bilo nikakvih razlika između normalno otvrd¬ 
nutog betona i betona otvrdnutog pod djelovanjem 
»ZF« postupka. 

8) Čvrstoće uz razne dodatke betonu 

Zamjenjeno je 40% veznog sredstva s kreme- 

nim pijeskom. Početne čvrstoće bile su znatne. Bi¬ 
le su kao da je ljep sačinjava samo cement-kremeni 
pijesak. Ovo predstavlja znatnu uštedu cementa i 
poboljšanje kvaliteta betona. U zemljama s jefti¬ 
nim kremerim pijeskom, to je od izvanrednog eko¬ 
nomskog značenja. 


up/jv tru/on/o posfi/pko 

9) Struktura kristala i volumen pora 
Da bi se ustanovilo da li ubrzanje otvrdnuća 
betona djelovanjem »ZF« postupka, koji je za ca 
200 puta brže od normalnog, prouzrokuje kod vi¬ 
sokih marki betona neku promjenu strukture be¬ 
tona, učinjene su mikroskopske snimke zajedno s 
mjerenjem volumena pora (si. 8). Snimke su po¬ 
kazale jednaku strukturu betona normalnog i ob¬ 
rađenog »ZF« postupkom. Jedino su granice zrna 


no riješeno, pa s obzirom da je usvojen tip praga 
za JŽ, to se o daljnjim rezultatima ispitivanja neće 
ovdje govoriti. 

12) Azbestni betoni 

Obavljena je serija ispitivanja na 3000 kom 
ploča i ustanovljeno je: a) postignuta je do danas 
nepoznata mogućnost ubrzavanja otvrdnjavanja, b) 
nisu se pojavile nikakve štetne posljedice na pro¬ 
dukciju i kvalitet proizvoda. Osobito je zapažen po- 

kod »ZF« postupka bile tamnije i jasnije omeđe¬ 
ne. Prividna i stvarna poroznost normalnog i »ZF« 
postupkom obrađenog betona bila je unutar gra¬ 
nica dozvoljenog i indentična kod oba betona. Ra¬ 
zlika je, međutim, u integralnoj razdiobi veličina 
pora. Kod »ZF« postupka bio je veći udio malih 
pora. Poroznost kod oba betona iznosila je 11 do 12 
posto. Sadržaj malih pora kod iste poroznosti be¬ 
tona zniosio je kod »ZF« postupka 0,039 cm 3 /g, na¬ 
suprot normalnog 0,022 cm 3 /g (si. 9). 

10) Sadržaj slobodnog kalcija 

Sadržaj kalcija obrađen metodom »ZF« izno¬ 
sio je samo 50°/o od normalno vezanog betona. Taj 
sadržaj odgovara betonu normalno stvrdnutom na¬ 
kon 1 godine odležavanja. 

11) Željeznički betonski pragovi od prednapreg- 
nutog betona 

Pokusi su izvedeni armaturom od visokovred- 
nog čelika-žice promjera 5 i 12 mm. U pogledu 
čvrstoće, postiglo se za 3 sata čvrstoću B 28. Pita¬ 
nje betonskih pragova kod nas još nije definitiv- 


rast čvrstoće nakon prestanka postupka, c) već tra¬ 
janje postupka od 1 sat dalo je zadovoljavajuće 
rezultate u pogledu postignutih čvrstoća. 

Iz danih podataka za grupe postupaka NS, TS i 
TTS može se ustanoviti ovo: 1) samo kod »ZF« po¬ 
stupka nije potrebno odležavanje svježeg betona 
prije podvrgavanja postupku. Ušteda u vremenu 
je 3 do 5 sati, 2) samo »ZF« postupak omogućuje 
u 3 sata postizavanje 100°/o čvrstoće B 28. Svi os¬ 
tali postupci daju nakon završetka postupka manje 
čvrstoće od B 28, i pored duljeg trajanja postupka. 
Postupci traju od 6 do 12 sati ili ukupno 9 do 19 
sati, dok su dobivene čvrstoće samo 20 do 85°/o 
čvrstoće B 28, 3) samo kod »ZF« postupka rastu 
čvrstoće asimtotično dalje nakon prestanka po¬ 
stupka. Betoni obrađeni TS i TTS postupkom ni- 
kana ne postižu čvrstoću normalno obrađenog be¬ 
tona. Autoklavski postupak traži dodavanje be¬ 
tonu kremenog pijeska. Ako betonu obrađenom 
»ZF« postupkom dodamo kremeni pijesak ili po¬ 
stupak iz grupe I pod a) do f), dobit ćemo znatno 

veće čvrstoće. Naročito se povisuie čvrstoća pre¬ 
šanjem betona sa 20 do 50 kg/cm 2 prije primjene 
»ZF« postupka uz osjetnu uštedu cementa, 4) sma¬ 
njenje tečenja iznosi kod ostalih postupaka od 25 
do 33°/o, kod »ZF« postupka 70°/o, 5) čvrstoća pri- 
onjivosti armature ista je kao i kod normalno ve¬ 
zanog betona. Kod ostalih postupaka je to nemo¬ 
guće postići s obzirom na način korištenja samih 
postupaka. Za korištenje ostalih postupaka, beton 
mora odležati izvjesno vrijeme prije djelovanja 



SI. 

postupka. Za to vrijeme beton je već dobio izvje¬ 
snu čvrstoću i armatura je već u dobroj mjeri prio¬ 
nula uz beton. Pod uplivom topline, željezo se 
produžuje što će uzrokovati olabavljenju već po¬ 
stignutog spoja beton-armatura. Kako se kod »ZF« 
postupka beton odmah bez odležavanja u svježem 
stanju podvrgava postupku, to je jasno, da veza 
beton-željezo istežući se paralelno prianja isto tako 
kao i kod normalno vezanog betona, 6) kod »ZF« 
postupka data je mogućnost tačnog doziranja čvr¬ 
stoće, pored već skraćenog postupka. Svi ostali 
postupci su duljeg trajanja i daju mogućnost samo 
postizavanja jedne nepromjenljive čvrstoće. 

Primjena ovog postupka u industriji betonskih 
elemenata znači revoluciju u punom smislu. Mo- 

rosporcc/ ve/ščina porp 



gućnosti koje daje »ZF« postupak takvog su eko¬ 
nomskog značenja, da proizvodnja betonskih pre- 
fabrikata zaista može u punom svom opsegu biti 
mehanizirana korištenjem tekuće vrpce i nepreki¬ 
nutog toka proizvodnje. Korištenje postupka nije 
ograničeno samo na tvornicu. Prenosiva tlačna ko¬ 
mora s komandnim uređajima može se koristiti ne¬ 
posredno na svakom radilištu, gdje to opseg grad¬ 
nje traži i postoji ekonomska opravdanost. U Zii- 
richu je korišten ovaj postupak na samom radili- 



8 

štu za izgradnju bloka od 12 stambenih objekata 
(si. 10, 11 i 12). Postignuta je ušteda od 30°/o nor¬ 
malnih troškova klasičnog načina izrade, prevoza 
i montaže. Ista dizalica na radilištu korištena je za 
komoru i montažu prefabrikata. 

Korištenje postupka u tvornici omogućuje u 24 
sata povećanje proizvodnje, u slučaju da se traži 
100°/o čvrstoće B 28, za 8 puta, za slučaj čvrstoće 
80% B 28, 12 puta. Druga je prednost da s jednim 
kalupom možemo izraditi 8 odnosno 12 prefabri- 
kata. Koliko to znači uštedjeti na investicijama za 
kalupe, može poslužiti jedan određeni primjer. 

Kalup za izradu prednapregnutog stupa iznosi 
ca 9 miliona dinara. Primjenom »ZF« postupka iz¬ 
radit ćemo 8 ili 12 komada gotovih stupova u 24 
sata, ili uložiti u kalup samo 9 miliona dinara. Bi¬ 
lo koji postupak omogućit će nam izradu samo 
jednog prefabrikata u 24 sata, osim autoklavski 
postupak gdje bi mogli postići 2 komada u 24 sata. 
Znači, kod autoklavskog postupka trebali bi 4 od¬ 
nosno 6 kalupa ili uložiti u kalupe 36 odnosno 54 
miliona dinara. Za svaki drugi postupak, da bi po¬ 


stigli kapacitet »ZF« postupka, moramo uložiti u 
kalupe 72 miliona odnosno 108 miliona dinara. 

Ovaj postupak mogao bi srediti proizvodnju be¬ 
tonskih prefabrikata kod nas. Sve naše betonare 



SI 12 


postale su, izuzev malog broja, pomoćni pogoni gra¬ 
đevnih poduzeća. Zadovoljavaju lokalne potrebe, 
a tek pod pritiskom potreba usvajaju pojedine 
proizvode za jače investitore (npr. željeznički pra¬ 
govi). Kod toga je bila težnja da se ispuni na neki 
način vansezonsko vrijeme. To je dovelo do tako¬ 
vog stanja, koje nigdje drugdje ne postoji. Pored 
više malih proizvođača s malim financijskim mo¬ 
gućnostima, nije bio moguć studiozniji razvoj indu¬ 
strije betonskih prefabrikata. Korištenje ovog po¬ 
stupka omogućuje i u industriji cementa stalno 
praćenje kvaliteta proizvodnje, davajući rezultate 
skoro uporedo sa samom proizvodnjom cementa. 

»ZF« postupak se može s pravom nazvati po¬ 
stupak brzog otvrdnjavanja betona, koji označava 
prekretnicu u industriji betonskih prefabrikata. 


RAŠLJE SA STANOVIŠTA SUVREMENE GEOFIZIKE 

Prof. Dr Dipl. Ing. Volker Fritsch, Wien 


Rašlje se ubrajaju među najstarije sprave ru¬ 
dara i istraživača vode. Podaci iz najstarijih za¬ 
pisa — do Homera — dokazuju, da su se rašlje 
upotrebljavale već u vrijeme, u kojem još nije po¬ 
stojalo nikakvo naučno istraživanje. Usprkos ove 
hiljadugodišnje povijesti, znamo i danas o uzrocima 
ovog efekta vrlo malo, i mnogi istraživači poriču 
da uopće i postoji pitanje rašlji. 

U najstarije vrijeme smatrala se »virgula« ma¬ 
gičnom grančicom. Njoj se pripisivala tajna snaga, 
i pokušavalo ju se zadržati i povećati čak i pomoću 
religioznih ceremonija. Tek pred oko 200 godina 
donijelo je, i ovdje, razdoblje renesanse jednu pro¬ 
mjenu: rašlje se ne smatraju više mističnom spra¬ 
vom već jednostavno indikatorom, koji pokazuje 


izvjesne promjene u stanju mišića čovječjeg tijela. 
Tek je ovime uopće otvoren slobodan put za na¬ 
učno istraživanje. Naime, tek se tada moglo načeti 
odlučujuće pitanje, koji su uzroci tog stezanja mi¬ 
šića. 

Nauka pozna još nekoliko drugih, sličnih pro¬ 
blema: sposobnost orijentacije nekih životinja, ori¬ 
jentacija goluba listonoša, sposobnost mnogih živo¬ 
tinja da nađu pitku vodu i si. U svim tim slučaje¬ 
vima utječu na organizam očito uzroci, koji imaju 
svoje porijeklo u tlu (podzemlju). Zbog toga se go¬ 
vori o »geopatogenim fenomenima« i podrazumijeva 
se time izvjesni smetajući utjecaj svojstava (građe) 
podzemlja na živa bića. Time je ovo pitanje dospjelo 
u granično područje između biologije i geofizike. 

Dakako, ne treba zaboraviti, da osim »vanjskih« 
uzroka reagiranja postoje i »unutarnji«. Organizam 
životinja, i naročito čovjeka, nije nikakav aparat 
koji radi isključivo prema fizikalnim zakonima. 
Psihička komponenta ne može se nikad potpuno 
zatomiti i još prečesto ima prevladavajući utjecaj. 
Vanjski utjecaji su sigurno samo vrlo slabi. Samo 
onda, ako je sposobnost primanja rašljaša donekle 
u labilnoj ravnoteži, registrirat će se svi vanjski 
utjecaji, ali samo oni. Pruža li rašljaš izvjestan psi¬ 
hički otpor, izostat će reakcija. S druge strane, 
može vanjski utjecaj nadomjestiti djelovanje lične 
volje: rašljaš si bilo šta tako intenzivno umišlja, 
da će — većinom sasvim nesvijesno — izazvati 
reakciju. Ove neprilike događaju se u biološkom 
graničnom području, i inače dosta često. Poznato 
je, da neke osobe u stanju nervozne napetosti osje¬ 
ćaju optičke i akustičke dojmove, koji nisu bili 
fizikalno izazvani. 

Upravo ovo uzajamno djelovanje fizikalnih i 
psihičkih uzroka znatno otežava naučnu obradu 
rašlji. Cak i najobjektivniji rašljaš ne može uvijek 
odlučiti, da li poticaj na reakciju dolazi stvarno 
izvana ili ga je izazvala vlastita volja. Upravo u tom 
pogledu su besprijekorni eksperimenti srušili mnoge 
ranije iluzije. 

Šta se može, dakle, danas prihvatiti kao naučno 
utvrđeno? Odmah unaprijed rečeno: na žalost, sa¬ 
mo vrlo malo, mnogo manje no što se još pred 
30 godina mislilo. 

U fiziološkom pogledu postoji zapravo samo 
jedna mogućnost. Bilo koji vanjski uzrok djeluje 
preko odgovarajućeg osjetljivog čulnog organa te 
preko subkortalnog i kortalnog centra na muskula¬ 
turu. Promjene u naponu mišića pokazuju onda 
rašlje, koje su fizikalno promatrano indikator u 
vidu poluge. S ovim fiziološkim, preklapa se, kako 
je već spomenuto, još i psihičko zbivanje. Koji 
osjetljiv čulni organ dolazi u obzir, nije do danas 
razjašnjeno. 

Pretpostavimo sada, da je psihički utjecaj pot¬ 
puno iskopčan, pa treba ispitati samo fiziološko 
zbivanje i njegovo egzogeno utjecanje. Kako čulni 
organ, koji dolazi u obzir, nije poznat, možemo 
najprije pokušati ograničiti uzroke reagiranja samo 
pomoću eksperimenta. U tom smjeru već je nešto 
učinjeno. Svakako je sigurno, da rude, ugljen i sa¬ 
ma voda ne izazivaju nikakve reakcije. U toku 
eksperimenata vodilo se rašljaše u zatvorenim ka¬ 
binama iznad velikih količina ruda i ugljena kao 
i iznad velikih vodosprema. Rašljaši nisu bili ni¬ 
kada u stanju, da ograniče ove pojave. Zapazio se, 
međutim, drugi fenomen. Mnogi, prije svega ozbilj¬ 
ni, rašljaši bili su u stanju često tačno naznačiti 
geološke granice, tektonske pukotine, rasjede i 
slično čak i ispod humusnog pokrivača i to također 
u područjima, koje ranije nisu poznavali. Nauka 
se sada trudi, da učini usporedbu s geofizikom. 
Svakako je također i u ovom pogledu dosad postig¬ 
nut mali napredak. 


Kao uzroci dolaze u obzir zapravo samo mag¬ 
netska i električna polja, kao i poznata zračenja. 
Hipotetska zračenja, kao »magnetoidi« i »zemna 
zračenja«, trebaju ostati izvan diskusije, jer je sve, 
što je bilo dosad o tome publicirano, smiješno i 
protivuriječi svemu, što se može u fizici smatrati 
sasvim sigurnim. Stalno ukazivanje na mogućnost 
postojanja novih zračenja — ne smije tu zavara¬ 
vati. Svakako su moguća i druga od poznatih zra¬ 
čenja. Ukoliko se želi s ovima raditi, treba najprije 
besprijekorno naučno ispitati njihovo postojanje i 
svojstva. Nikada se ne smije jedna hipoteza doka¬ 
zivati drugom hipotezom, jer bi to značilo nepo¬ 
znato tumačiti nepoznatim. 

Uspoređivanja mjerenja radioaktivnog zračenja 
s reakcijama rašljaša iznad pukotina (prelomnih 
zona) ili kontaktnih zona dala su povoda za naga¬ 
đanja, da radioaktivna zračenja izazivaju reagira¬ 
nje rašljaša. Ovome pak opet protivurječe eks¬ 
perimenti, kod kojih rašljašima nije bilo moguće 
razlikovati napunjene čahure radioaktivnim prepa¬ 
ratima od praznih. 

Magnetski utjecaj nije se mogao nikada bespri¬ 
jekorno dokazati. U jakim poljima, kakva su se 
proizvela npr. u laboratoriju, rašljaš također nije 
pokazao nikakvu reakciju. Isto vrijedi za stacio¬ 
narna električna polja. 

S druge strane, pokazali su pak usporedni po¬ 
kusi izvjesno podudaran je između mjesta geoelek- 
tričnih diskontinuiteta u podzemlju i položaja reak¬ 
cija rašljaša. Ovdje bi možda bio naznačen odre¬ 
đeni putokaz. Koliko on vodi ka cilju, ne može se 
predskazati. 

Ponekad se smjesta reagiranja dovode u vezu s 
položajem »vodenih žila«. Geolog zna prije svega, 
da su takve pojave relativno rijetke, npr. u kršu. 
Mišljenje, da se vodena žila razlikuje od stijene po 
svojoj dobroj električnoj vodljivosti i da zbog toga 
takva vodena žila poremećuje električno polje, po¬ 
čiva na nepravilnim pretpostavkama, koje se mogu 
lako opovrgnuti. 

Usprkos opširne literature, koja postoji s ovog 
područja, možemo dakle utvrditi, da je samo vrlo 
malo stvarno upotrebljivoga postalo poznato. Pod 
tim pretpostavkama treba prosuđivati i ekonomsku 
upotrebljivost rašlji. Prije nekoliko desetljeća mo¬ 
gao je rašljaš, koji je reagirao na pukotine (pre- 
lomnice) i tektonska poremećenja i bio osim toga 
dobar geolog, još dati izvjesan praktičan doprinos. 
Danas, kada smo u stanju s geofizičkim metodama 
ispitivati npr. tektoniku pomoću besprijekornih 
mjernih postupaka i na jasno predočljiv način, nije 
više opravdano, da se koriste rašlje, naučno pot¬ 
puno nedovoljno istraženi indikator. Stvarno rade 
danas rašljaši kao prospektori samo na malo mje¬ 
sta i oni će u tom svojstvu uskoro svagdje pripa¬ 
dati prošlosti. 

Upravo time, što će se rasterititi svoje prastare 
ekonomske komponente, postat će pak problem 
možda zreo za besprijekorno naučno ispitivanje. 
Ne smije se zaboraviti, da će rašljaši, koji su na 

pozitivnom rješenju problema ekonomski ili pone¬ 
kad samo iz propagandističkih razloga zaintere¬ 
sirani, biti kod pokusa uvijek na izvjestan način 
psihički predisponirani. Baš to može vrlo lako pa- 
tvoriti rezultat. Ako otpadne ova predispozicija, 


može se računati s daleko objektivnijim podacima 
i onda će nauci s njenim modernim sredstvima ispi¬ 
tivanja svakako uspjeti dovesti ovaj prastari pro¬ 
blem do bjektivnog rješenja. 

Preveo s njemačkog: Z. K. 


DOPRINOS PITANJU RAŠLJI I RAŠLJAŠA 

Dr Ing. Zvonimir Krulc, »Geofizika«, Zagreb 


U ovom listu bilo je već u nekoliko navrata napisa 
o rašljama i djelatnosti rasijasa, (God. IX — 1957 — 
br. 4; God. IX — 1957 — br. 8). U »Osvrtu na preda¬ 
vanje Ing. Jur-dane« (»Građevinar«, God. IX — 1957 — 
br. 8) referent N. sasvim opravdano konstatira: »... nas 
začuđuje, da do danas nisu izvršena ispitivanja, kojima 
bi se ustanovio karakter i intenzitet zračenja i signala, 
o kojima je predavač govorio...“. 

Rašlje i njihalo su već iz davnine poznati indikatori, 
ali sam fenomen nije ni danas sasvim razjašnjen. Da¬ 
nas, u doba elektronike i velikog napretka fizikalnih, 
geoloških, geofizičkih i drugih geotehničkih nauka, sa 
sve većom praktičnom primjenom pri rješavanju naj- 
različitijih problema i zadataka, a u cilju što bržeg 
rješenja akutnih problema opskrbe vodom (ponekad i 
istraživanja drugog podzemnog blaga), još se uvijek 
traži pomoć rašljaša. Stoga se postavljaju toliko oprav¬ 
dani je želje i zahtjevi, da se pitanje rašlji i rašljaša 
razmotri u svijetlu suvremene hidrogeologije, geologije, 
podzemne hidraulike, geofizike s jedne i elektrostatike, 
elektronike i električne mjerne tehnike s druge strane. 

U želji, da se to pitanje razmotri sa stanovišta su¬ 
vremene geofizike, autor je već poodavno zamolio jed¬ 
nog od najpoznatijih i najiskusnijih evropskih geoelek- 
tričara, Prof. Dr V. Fritscha iz Beča, da za list »Gra¬ 
đevinar« napiše odgovarajući osvrt, koji dajemo u 
prijevodu bez drugog posebnog komentara. 

O autoru i njegovom radu po pitanju rašlji i rašlja¬ 
ša treba svakako spomenuti ovo: V. Fritsch počeo je 
proučavati rašlje početkom tridesetih godina ovog sto¬ 
ljeća. God. 1934. [1] prilazi tom pitanju sa stanovišta 
elektrotehnike uz pretpostavku, da na rašljaše djeluju 
radio-valovi (visokofrekventna električna polja). God. 
1935. [2] obrađuje mogućnost fiziološko-elektrofizikalne 
teorije odnosno tumačenja djelovanja rašlji. V. Fritsch 
na osnovu pokusa zaključuje, da rašlje predstavljaju 
izvjestan indikator poremećenja električnog visokofre- 
kventnog polja, koja su opet uvjetovana promjenama 
u geološkoj građi tla. Dalje utvrđuje, da nema utjecaja 
električnih istosmjernih polja ni Ra-emanacija na ra¬ 
šljaše [2]. 

Zajedno s jednim rašljašem (F. Jelinek), koji je 
napisao odnosno sudjelovao u pisanju jednog poglav¬ 
lja, napisao je V. Fritsch 1936. god. knjigu o pitanjima 
rašlji [3]. Rezultat tog* pothvata cdnosno ispitivanja 
i diskusije sastoji se u biti u tome, da se pred čitaoca 
postavlja postojanje pitanja rašlji. Autor smatra, da 
može pretpostaviti pozitivnu zavisnost između mjesta 
reagiranja rašljaša i građe tla samo u jednom jedinom 


slučaju, i to na mjestima udara munje. Kod svih dru¬ 
gih mogućnosti dolazi autor do negativnog rezultata. 
Potrebno bi svakako bilo', da se obavi što je moguće 
više opažanja, koja bi omogućila brojčanu i topograf¬ 
sku statističku obradu u tolikoj mjeri, da bi se zatim 
mogla uspješno primijeniti teorija zakona vjerojatno¬ 
sti. V. Fritsch konačno zaključuje, da se ne može reći 
ništa sigurnoga o fiziološkoj prirodi rašlji i rašljare- 
nja [3]. 

God. 1938. [4] V. Fritsch ubraja rad rašljaša u geo- 
patološke pojave i traži elektrofizikalno' objašnjenje tih 
fenomena na osnovu diskusije materijala izvedenih 
pokusa kao i ispitivanja elektrofizikalno-bioloških pret¬ 
postavki (npr. sposobnosti električne vodljivosti tijela). 
Na bitno pitanje, koji je vid energije kod tih fenomena 
biološki aktivan, V. Fritsch zaključuje, da se još uvijek 
ne može dati određeni odgovor [4]. 

God. 1939. [5] V. Fritsch se kritički osvrće na pi¬ 
tanja rašljaša i izvještava o paralelnim pokusima s 
rašljašima i objektivnim fizikalnim ispitivanjima tla 
pomoću geoelektričnih visokofrekventnih mjernih po¬ 
stupaka. Autor odbija dosadašnja pseudonaučna tuma¬ 
čenja uzroka reakcije rašljaša sa djelovanjem zemalj¬ 
skih zračenja. Na osnovu pokusa autor zaključuje, da 
bi za rašljaše mogla biti kritična mjesta ona mjesta 
na površini tla, na kojima je električno visokofrekven- 
tno polje poremećeno uslijed djelovanja geoloških fak¬ 
tora. V. Fritsch smatra, da su poželjni daljnji pokusi 
u cilju proučavanja i naučnog tumačenja rašalja [51. 

Opširnu i veoma zanimljivu studiju o pojavi novih 
zračenja objavljuje V. Fritsch 1940. god. [6]. Studija je 
osvrt na mnogobrojne članke i informacije u literaturi 
o nekim novim zračenjima, kojima se ponekad prida- 
vaju određena, i to prije svega biološka djelovanja 
(npr. izazivanje raka). Za postojanje ovih zračenja nije 
se prema autoru dosad mogao’ naći nikakav fizikalno 
zadovoljavajući dokaz. Prema tobožnjem porijeklu, 
označuju se ova zračenja u pravilu kao zemaljska (geo- 
fizikalna), ali su poznati i drugi nazivi, kao »magne- 
toidi«, »animistična« zračenja i dr. Tamo, gdje se do¬ 
sad obavilo besprijekorno ispitivanje, moglo- se uvijek 
dokazati, da su se opažani fenomeni mogli fizikalno 
bez prigovora rastumačiti i da nije trebalo pretposta¬ 
viti postojanje nekih (napose »novih«) zračenja [6]. 

Ova posljednja studija V. Fritsch-a izazvala je do¬ 
sta opširnu diskusiju u poznatom geofizičkom časopisu 
»Beitrage zur angewandten Geophysik« (Band 9, Heft 1, 
1942, Leipzig). Diskusija je okončana završnom riječi 

redaktora časopisa, da redakcija s ovom diskusijom želi 
završiti obradu te teme. 

Zanimljivo je zabilježiti, da se u Njemačkoj tri¬ 
desetih godina ovog stoljeća mnogo* pisalo i rasprav¬ 
ljalo o rašljama. U to vrijeme bio je napisan i pri¬ 
ručnik o rašljama [7], a izlazi i časopis rašljaša o istra¬ 
živanju s rašljama (»Zeitschrift fiir Wiinschelruten- 
forschung«). Izdana je bila i zbirka rezultata i doku¬ 
menata o radu s rašljama [8]. 

Drugi svjetski rat uvjetovao je izvjesno zatišje na 
tom području. God. 1955. napisao* je V. Fritsch novu, 
dosta opširnu studiju o geopatogenim pojavama na 
bazi kritičkih ispitivanja svih tih fenomena [9]. Autor 
zaključuje, da ekzaktni postupci suvremene geofizike 
danas omogućavaju u mnogim slučajevima mnogo 
bolje razmatranje i obradu tih problema nego još pred 
nekoliko godina. Stoga je vrijedno truda, da se ovaj 
kompleks naučno ispita. V. Fritsch daje na kraju su¬ 
gestije i prijedloge za takva ispitivanja [9]. Ovdje pri¬ 
kazani osvrt V. Fritscha pod naslovom »Rašlje sa sta¬ 
novišta suvremene geofizike« predstavlja izvjesni na¬ 
stavak spomenute studije i ukazuje na neke moguć¬ 
nosti rješenja tog starog pitanja. 

Na ovom mjestu je interesantno ukazati na neke 
zaključke o primjeni rašlji u kršu, poznatog hidrologa 
F. Jenka [10]. »Izuzev onih, koji s uključivanjem ili 
isključivanjem dijela mozga indiciraju vodu tačno po 
količini i dubini čak u etažama, ne radi se kod toga 
o svijesnim varalicama, već o* patološkim pojavama 
i nekoj bolesnoj strasti, jer rašljaši nakon bezbroj 
neuspjeha izmišljaju uvijek nove izgovore. Kod nas 
su rašljaši — posebno još u kršu — izazvali i još iza¬ 
zivaju mnogo i za čudo neodgovorne štete, od bezbroj 


bezuspješnih kopanja bunara, preko traženja nastavaka 
ponornica, do utvrđivanja sifona podmorskih vrulja 
i slično-« [10]. 

Svakako bi bilo zanimljivo' i vrijedno, da se kao 
daljnji doprinos rješavanju ovog pitanja u stručnoj 
literaturi ili pred stručnim auditorijem naučno i kri¬ 
tički prikažu pokusi, koji su prema pisanju naše tjedne 
štampe (»Vjesnik u srijedu«, 28. nov. 1962.) obavljeni 
s Ing. S. Jurdanom u Institutu »Ruđer Bošković* u 
Zagrebu. 

VELIKE VODE DUNAVA, DRAVE I MURE U 1965. GODINI 
I ODBRANA OD POPLAVE TERITORIJA SR HRVATSKE 

Ing. Ivan Milković, Zagreb 


(kraj) 

3) SLUŽBA ODBRANE, NJENO TRAJANJE, MA¬ 
KSIMALNI VODOSTAJI S METEOROLOŠKIM 
PRILIKAMA U VRIJEME POPLAVE, PARALELA 
S 1926. GODINOM 

Na žalost, moramo konstatirati da za službu od¬ 
brane od poplave nismo, od 1954. godine naovamo, 
riješili pitanje kadrova za rad na melioracionim i 
odbrambenim sistemima. Štaviše, možemo reći da 
smo u nepovoljnijem položaju nego ranije. Uzmi¬ 
mo njpr. Baranjsku vodnu zajednicu koja za slu¬ 
žbu odbrane od poplave, normalno obavljanje slu¬ 
žbe održavanja i pogona (86,1 km glavnih odbram- 
benih nasipa, 5,5 km ljetnih lokalizacionih nasipa, 
25,46 popratnih nasipa, 868 km kanalske mreže sa 
8 crpnih stanica ukupnog kapaciteta 19,55 m 3 /sek), 
nerješenom problematikom presječenih sistema Ka- 
rašice, Brze, Toplice, rekonstrukcije odvodnog siste¬ 
ma prema zahtjevu IPK Belja, ima svega 6 struč¬ 


njaka, od kojih je jedan pripravnik s nepunom go¬ 
dinom 'Staža a jedan sa dvogodišnjom bivšom hi- 

drotehničkom školom u Sisku. 

\ 

Ono osnovno što je trebalo da se provede pri 
odbrani od poplave, tj. da se pojedine dionice od 
maksimalne dužine 10 km dodijele pojedinom teh¬ 
ničaru koji zna da brani od poplave na pješčanim 
terenima — nije se moglo provesti. Tako je na po¬ 
jedinim dionicama bilo tehničara koji nikada nisu 
radili na odbrani od poplave na pješčanim tereni¬ 
ma, s visokim i dugotrajnim vodostajima. 

Čuvari nasipa trebali bi biti kvalificirani rad¬ 
nici, no često su to polupismeni ili nepismeni ne¬ 
kvalificiran radnici, vezani za svoj posjed u selu, 
i kojima je služba neka socijala. 

U vrijeme same odbrane teško se snalaziti na 
terenu ako se nepoznaju lokalne prilike, odnosi vo¬ 
dostaja, sastav tla na kome leži nasip, mogućnosti 




Br. 11 god. XVII — 1965 


Milković — Velike vode 


423 


pojave izvora i izdana pri određenim vodostajima, 
i na kojim udaljenostima od noge nasipa. Istini za 
volju moramo naglasiti, da su se za vrijeme same 
odbrane od poplave kosili nasipi, a da teren kod 
nožice nasipa nije bio u takvom stanju da se mo¬ 
gao obilaziti zbog o-smatranja pojave izdana i izvo¬ 
ra. Naročito na dionicama gdje trasa nasipa pro¬ 
lazi kroz šumsko zemljište. A ako već govorimo o 
opremi, alatu i materijalu za odbranu od poplave, 
onda nam za naš odnos prema tome najbolje go¬ 
vore ovi podaci: Za ledenu odbranu od poplave na 
Dunavu svake godine moramo angažirati mađar¬ 
ske ledolomce za rad na sektoru Dunava od za¬ 
jedničkog interesa, koji se kod nas proteže do Vu¬ 
kovara. Ove godine, pored navedenog, angažirali 
smo njihove ekipe za pobijanje gvozdenog žmurja 
— s njihovim materijalom. Ovo se plaća ne samo 
devizama. Kao da mi nemamo stručnjaka niti smo 
sposobni da obuhvatimo Dunav kao cjelinu i osi¬ 
guramo prolaz talasu velike vode i leda kroz našu 
zemlju bez štetnih posljedica? Uzgred napominje¬ 
mo, da ove godine na teritoriji NR Mađarske nije 
bilo prodora glavnih odbrambenih nasipa na cije¬ 
lom potezu Dunava iako su nizvodno od Koma- 
roma pređeni svi do sada zabilježeni maksimalni 
vodostaji. 

U ovoj godini na Dunavu do Vukovara zabi¬ 
lježeni su ovi maksimumi: 


Mjesto vodomrjera, 
kota »O« letve 

Maks. 

staj 

1965. 

vodo- 

prije 

god. 

Malks. 

staj 

vodo- 

1965. 

Razli- 

rt 

M 

Godina 

Očitan je 

Na dan 

O čitanje 

Linz 

247,83 

1954 

963 

15. VI 

768 


195 

Beč 

154,08 

1899 

866 

15. VI 

754 

— 

112 

Bratislava 

129,22 

1954 

984 

16. VI 914 

— 

70 

Kom arom 

104,52 

1954 

751 

16. VI 794 

+ 

43 

Budimpešta 

94,65 

1954 

805 

18. VI 843 

+ 

38 

Dunafoldvar 

89,58 

1897 

673 

18. VI 703 

+ 

30 

Baja 

81,83 

1954 

912 

19. VI 976 

+ 

64 

Mohač 

79,88 

1954 

924 

19. VI 984 

+ 

60 

Bezdan 

80,61 

1954 

718 

25. VI 776 

+ 

58 

Apatin 

78,81 

1954 

780 

25. VI 824 

+ 

44 

Bogojevo 

77,47 

1954 

762 

15. VI 814 

+ 

52 

Vukovar 

76,17 

1944 

683 

26. VI 769 

+ 

86 


Kako su naši odbrambeni sistemi rekonstruira¬ 
ni s obzirom na velilku vodu 1926. godine a samo 
djelomično s obzirom na vodu iz 1954. godine, us- 
poredit ćemo maksimalne vodostaje 1926. godine 
s maksimalnim vodostajima 1965. godine, i to na 
dijelu Baja — Vukovar, tj. od km 1479 do km 1336 
Dunava. 


Mjesto 
vodom j era 

1 Maksi¬ 
mum 1926. 
god. 

očitan je ; 

Maksi¬ 
mum 1965. 
god. 

oči tanje 

• 

Razlika 

Baja 

876 

976 

+ 100 

Mohač 

887 

984 

+ 97 

Bezdan 

696 

776 

+ 80 

Apatin 

774 

824 

+ 50 

Bogojevo 

749 

814 

+ 65 

Vukovar 

674 

769 

+ 95 


Prilikom poplave 1926, maksimalni opaženi vo¬ 
dostaji nastali su poslije prodora kod Tikveša i 
Kandleje, pa je u tadašnjoj Direkciji voda izra¬ 
čunata ona velika voda koja bi nastala, da nije 
došlo do prodora i poplava na tom sektoru. Uspo- 
redit ćemo tu računsku veliku vodu 1926. s velikom 
vodom 1965. godine (v. tabelu). 

Interesantno je da je velika voda iz 1965. go¬ 
dine prešla na potezu Mohač — Vukovar sve ra¬ 
čunske vodostaje iz 1926. godine, osim vodostaja 
kod Apatina. 

Na žalost, prilikom rekonstrukcije odbrambenih 
nasipa nisu uzeti za bazu ti računski vodostaji već 
je komisija tadašnjeg Ministarstva poljoprivrede i 
voda usvojila, da za određivanje visine krune nasi¬ 
pa treba smatrati mjerodavni vodostaj u Apatinu 
+ 810. Taj je vodostaj premašivao stvarni opaženi 
za 36 cm, a bio je niži od računskog za cca 30 cm. 

U podužnom profilu, pored velikih voda od 1897. 
godine, nanijet je i računski vodostaj velike vode 
1926. godine, te usvojeni vodostaj za rekonstruk¬ 
ciju nasipa u 1927. godini, kojeg se, međutim, nije 
držalo prilikom rekonstrukcije nasipa u Baranji. 


Mjesto vodomjera i 
kota »O« letve 

Izračunati vodostaji 1926. godine 

Velike vode 

1965. 

Razlika 

Na dan 

l_ 

Očitan je 

Kota 

Očitan je | 

Kota 

Mohač 

79,88 

19. VII u 7 h 

913 

89,01 

984 

89.72 

+ 71 

Bezdan 

80,61 

19. VII u 13 h 

733 

87,94 

776 

88.37 

+ 43 

Apatin 

78,81 

19. VII u 20 h 

841 

87,22 

824 

87.05 

—• 17 

Bogojevo 

77,47 

20. VII u 5 h 

811 

85,58 

814 

85.61 

+ 3 

Vukovar 

76,17 

20. VII u 13 h 

735 

83,52 

769 

83.86 

+ 34 

SI. 3. Velike vode Dunava na potezu Mohač - Vukovar (km 1447 — km 1336) god. 1897, 1907, 

1924, 1926, 1954 i 1965. 


Zbog usporedbe poplavnog talasa 1965. godine 
s onim iz 1954. i 1926. godine, nanijeti su grafikoni 
vodostaja za period mart — august za sve tri go¬ 
dine. 

Prema podacima i grafikonima vodostaja u vre¬ 
menu od 1. marta do 31. augusta, redovna i van- 
redna odbrana od poplave, kao i plavljen je grad:i 
Vukovara, bilo je po godinama: 


Vodostaj redovne odbrane od poplave najduže 
je trajao kod Apatina, što je odraz uspora Drave 
i izgradnje nasipa Siga — Kazuk. 

Grad Vukovar je bio poplavljen, pored navede¬ 
nih godina, i 1944, kad je zabilježen maksimum 
683, a sam vodostaj preko 574, i trajao je 14 dana. 

Pored Dunava, moramo osmatrati istovremeno 
i kretanje vodostaja Drave, naročito zbog rješenja 



Mjesto vodomjera 

Trajanje dana godine 

Duže trajanje odbrane od 
poplave od 'trajanja u 1926. god. 
u danima i °/o 


red. 

vanr. 

odbrana 

odbrana 

1926. 

1954. 

1965. 

Bezdan 

+ 

580 

56 

16 

75 

19 dana ili 34 

°/o 


+ 

630 

29 

12 

58 

29 dana ili 100 

°/o 

Apatin 

+ 

600 

69 

21 

106 

37 dana ili 53 

% 


+ 

650 

36 

15 

63 

27 dana ili 75 

% 

Bogojevo 

+ 

600 

67 

19 

92 

25 dana ili 37 

°/o 


+ 

650 

36 

14 

62 

26 dana ili 72 

% 

Vukovar 

+ 

574 

56 

14 

64 

8 dana ili 14 

°/o 

SI. 4: Grafikoni vodostaja Dunava iz 1926, 1954i 1965. godine u Bezdanu, Apatinu, Bogojevu i Vu¬ 
kovaru. 

Baranje i Slavonije, na liniji uspora. Ovogodišnje 
kretanje Drave za vrijeme visokog vodostaja Du¬ 
nava karakteristično je dugotrajnošću srednje viso¬ 
kih voda. (V. Donji Miholjac). Po odlasku dunav¬ 
skog talasa, kao izvanrednost je dvokratna pojava 
velikih voda na Dravi, od kojih jedna pada u mje¬ 
sec septembar. 

Prema krivulji vjerojatnoće pojava visokih vo¬ 
dostaja u Donjem Miholjcu u septerribru mjesecu, 
izrađenoj od Prof. Dr Ing Srebrenovića, vidimo da 


vodostaj 418 ima p = 2,5%, dakle da se može ja¬ 
viti svake četrdesete godine. 

1926. godine, po odlasku velike vode Dunava, 
imali smo samo jedan talas na Dravi, i zatim niske 
vodostaje, dakle, situaciju daleko lakšu, naročito 
zbog zatvaranja prodora i ostalog. 

U tabeli dajemo maksimalne vodostaje do 25. 
VI — kad je kulminirao Osijek, i poslije 25. VI 
za oba dravska talasa. 


Mjesto vodomjera kota 

Maks. vodostaj prije 
1965. g. 

Vodostaj u 1965. 

Razlika 

Primjedba 


godina 

oči tanje 





Maribor 




1. VI 

397 

— 

153 






2. VIII 

380 

+ 

30 



246,30 

1903 

550 

5. IX 

620 

+ 

70 


Varaždin 




24. VI 

293 

— 

117 






3. VIII 

379 

— 

31 



166,06 

1882 

410 

6. IX 

408 

— 

2 


Barč 

98,81 

1916 

587 

11. VI 

7. VIII 

456 

569 

— 

131 

18 

Nema po¬ 
dataka za 
septembar 

Terezino Polje 




11. VI 

240 

— 

212 






7. VIII 

355 

— 

97 



100,61 

1876 

452 

8. IX 

303 

— 

149 


Donji Miholjac 




13. VI 

398 

— 

42 






9. VIII 

445 

+ 

5 



88,80 

1951 

440 

10. IX 

418 


22 


Osijek 




25. VI 

542 

+ 

60 






12. VIII 

435 


47 



81,48 

1926 

482 

11. IX 

375 

— 

107 




SI. 5: Vjerojatnoća pojave visokih vodostaja za septembar mjesec u Donjem Miholjcu 

Kretanje vodostaja rijeke Mure, najvažnije pri¬ 
toke rijeke Drave, daje nam nanijeti grafikon vo¬ 
dostaja kod Murskog Središća za 1926, 1954 i 1965. 
godinu. 

Isto tako nam je rijeka Mura kod 'talasa Drave 
augusta mjeseca dosegla Radgonu 3. VIII sa 472, 
poplavila Međimurje s naseljima, pa je hrvatski 
dio Podravine i Međimurja stradao od drugog i 
trećeg talasa Drave i Mure, dok se slavonski dio, 
osim Baranje, uspješno odbramio. U Baranju je ušla 
Drava ponovo kroz otvor u Šatorištu i presjeku na 
trokutu — i poplavila već jednom poplavljeno ze¬ 
mljište. 

Zbog usporedbe poplavnog talasa 1965. godine 
s talasima iz 1926 i 1954., nanijeti isu grafikoni vo¬ 
dostaja za isti vremenski period kao kod rijeke 
Dunava. 

Velika voda Drave 1951. godine interesantna je 
po tome što je dala maksimalne vodostaje u Do¬ 
njem Miholjcu i ustavi Bakanki. 

Na ustavi Bakanki bilo je očitanje 421 na dan 
14. VI 1951. godine. 


struko negoli 1926. godine. Da se dobije slika te¬ 
žine odbrane važne su i meteorološke prilike koje 
su vladale u to vrijeme — naročito pojave vjetra, 
zbog talasa, jakih oborina, zbog prokvašenosti te¬ 
rena, prohodnosti poljskih puteva, savlađivanja do¬ 
toka oborina, procjednih i izdanskih voda određe¬ 
nih areala. Na sreću, jakih vjetrova i pojave tala¬ 
sa nije bilo. Prema podacima stanice Brestovac za 
vrijeme dok je u Apatinu vodostaj Dunava bio 
iznad 600 tj. za vrijeme trajanja odbrane od po¬ 
plave, bila su: 

1926. godine 34 kišna dana s visinom pale obo¬ 
rine 274,2 mm. Maksimalna dnevna oborina od 
32,1 mm pala je na već prokvašeno tlo. Broj 'kišnih 
dana naprama broju dana odbrane od poplave bio 
je 49°/o. 

1954. godine imali smo svega 5 kišnih dana s 
ukupno palom oborinom 29,1 mm, od čega je dnev¬ 
ni maksimum bio 12,7 mm, i pao je na potpuno 
suho tlo. Broj kišnih dana naprama broju dana od¬ 
brane od poplave bio je 24%. 

1965. godine imali smo 47 kišnih dana sa 277,5 
mm oborina. Dnevni maksimum od 24,2 mm pao je 


Mjesto vodomjera 
red. odbrana 
vanr. odbrana 


Trajanje dana 


Odnos 1965. naprama 1926. 
godini u broju dana i % 

1926. 

1951. 

1954. 

1965. 

Terezino Polje 

250 

15 

14 

0 

8 

— 7 dana 

300 

2 

5 

0 

4 

+ 2 dana 

Donji Miholjac 

300 

32 

45 

25 

65 

33 dana ili 100 % 

350 

18 

24 

8 

46 

28 dana ili 155 % 

Osijek 

350 

65 

48 

20 

80 

15 dana ili 23 % 

400 

37 

26 

11 

68 

31 dan ili 84 «/o 


Dati podaci ukazuju nam na neobično dugo tra¬ 
janje visokih vodostaja Drave (Donji Miholjac), 
dvostruko više nego 1926. godine, a zbog toga i te¬ 
škoće u odbrani ovog dijela. 

Na samom čvoru ušća, do linije uspora, možemo 
reći da je u prosjeku bilo duže trajanje redovne 
odbrane od poplave za 50% a vanređne skoro dvo- 


na prokvašeno tlo. Broj kišnih dana naprama 
broju dana odbrane od poplave bio je 44,4%. U 
usporedbi s 1926. godinom, možemo zaključiti da 
su bile iste prilike u pogledu palih oborina. 

Katastrofalni prodor koji je nastao 15. VI u 
km 31 toka Drave, odnosno u 37 + 640 km nasipa, 
nastao je poslije redovne odbrane od poplave u 


400 

100 


MUPS//0 S/?£D/SCf 



SI. 6: Grafikon vodostaja Mure 1926, 1954. i 1965. godine kod Murskog Središća 

trajanju od 45 dana, od čega 20 dana vanredne. 
Voda je bila za 90 cm niža od krune nasipa. U 
svakom slučaju, razlog koji je doveo do prodora 
nemoguće je sada ustanoviti jer se na mjestu pro¬ 
dora formirala jama dubine 14 do 15 m, širine 95 
do 100 m. Jedino je sigurno da djelovanje vode 
koje je dovelo do prodora nije nastupilo momen- 
tano i da nije na vrijeme primjećeno. Može se even¬ 
tualno govoriti o tome da je ispiranje temelja bilo 
neprimjetno godinama, i to iz razloga što je kanal 
Šatoriš'te dovučen paralelno s nogom nasipa — i 
prodor je nastao baš na tom dijelu. 

To je jedna o pretpostavki temeljena na isku¬ 
stvu stečenom na istom terenu. 1936/37. zbog kon¬ 
trole mjerenja izdanskih voda, izveli smo kanal 


Lanka paralelno s nasipom na udaljenosti od noge 
nasipa u prosjeku od 100 m, dubine 1 do 1,30 m, s 
preljevom u bazen Velike pumpe, kako bi se s po¬ 
rastom vanjskog vodostaja dobila količina izdan- 
ske vode. Za vrijeme visokog vodostaja 1937. go¬ 
dine morali smo zatrpavati taj kanal zbog pojave 
velikog broja izdanskih vrela u dnu i nošenja ve¬ 
likih količina pijeska u okno crpke. Tragovi tog 
kanala vidljivi su i danas. 

Po uzetim razmjerima katastrofa Baranje, veća 
je ova 1965. negoli ona 1926. godine. 

1926. godine imali smo samo nekoliko dana pre¬ 
kida željezničkog saobraćaja, i to na odvojku že¬ 
ljezničke pruge Zmajevac — Batina, poplavljeno 
selo Draž, Gomboš, rit Zmajevac — Kopačevo, u 

SI. 7: Grafikoni vodostaja Drave za 1926, 1954 i 1965. godinu kod Terezinog Polja, Donjeg Miholjca, 

Osijeka 

površini od 17.000 ha. Djelomično poplavljeno se¬ 
lo Kopačevo, Bilje. Poplavljenu Tvrđavicu, Podra- 
vlje i Poljoprivrednu upravu Meće (sada Kokin 
Grad). Moramo uočiti, da je vodostaj bio niži za 
60 cm. 

1965. godine imamo totalan prekid cestovnog i 
željezničkog saobraćaja između Slavonije i Bara¬ 
nje. Poplavom Gomiboša, Kopačeva, Bilja, Tvrđa- 
vice, Podravlja — bivše uprave Meće, sada živi- 
narske farme Kokin Grad. Poplavljen Darđanski 
rit u površini oko 10.000 ha, s Dardom. 

Doik je 1926. godine bilo srušeno svega neko¬ 
liko kuća na terenu općine Beli Manastir, srušeno 
je sada 528 stambenih i 390 gospodarskih zgrada 
a oštećeno 1006 stambenih i 166 gospodarskih zgra¬ 
da, Od ovog broja otpada na teren mjesnog ureda 
Darda — srušenih 353 stambenih i 356 gospodar¬ 
skih zgrada a oštećenih 120 stambenih zgrada. Nije 
potrebno još naglašavati sva ulaganja IPK Belje 
u Darđanski rit, živinarsku farmu Kokin Grad i u 


intenzifikaciju poljoprivrede u borbi za visoke pri¬ 
nose, pa da se vidi da je sada veća šteta na 10000 
ha negoli 1926. godine na 17.000 ha. 

Pored zatvaranja nastalih prodora potrebno je 
zatvoriti i učinjene presjeke te izgraditi ustavu Va- 
dar. Prvi predračuni ukazuju na ulaganja od oko 
700 miliona dinara. Nepovoljno je što se uslijed 
vodostaja ušlo u jesen, i pitanje je kratkoće vre¬ 
mena za ove radove. 

S rušenjem crpke Vadar, u zatvorenom području 
ostat će, niži dio rita u površini od oko 2100 ha, 
izložen poplavama unutarnjih voda, tako da se 
neće moći normalno koristiti sve ddk se komplek¬ 
sno ne riješi rit Bilje — Kopačevo. 

Svi podaci koje smo iznijeli o vodostajima, po¬ 
daci su koji su očitani bez obzira na prodore — 
pa kako je maksimalni vodostaj nastupio* u Osije¬ 
ku 25. VI, u Bogojevu 15. VI, u Vukovaru 26. VI, 
dakle iza prodora u Baranji, koji je bio 15. VI u 0 



SI, 8: Situacija prodora 1 :25.00Q 

sati i 10 min., te prodora koji je bio 10. VI kod 
Bačkog Novog Sela — nastupili bi viši vodostaji. 

Za poplavljeni dio Dardanskog rita imamo sloj- 
ni plan kao i osmatranje punjenja bazena s oči¬ 
tan j em svakih 24 sata na ustavi Vadar. Prvo oči¬ 
tan je bilo je 15. VI u 7 sati. Punjenje bazena tra¬ 
jalo je do 25. VI u 7 sati, kad je dosegunta kota 
87,27 (dan prije 87,24), koja je ostala do 26. VI u 17 
sati 10 min, kad je nastao prodor ustave Vadar. 
Vodomjerna letva Osijeka nalazi se u 19 km (tačno 
18 + 800), a prodor je bio u km 31. 

Kako nismo u mogućnosti dobiti sve potrebne 
elemente za račun, naročito za Bačku zbog Bogoje- 
va i Vukovara, za planiranje radova, i bez toga 
ćemo rekonstruirati anvelope velikih voda i linije 
sigurnosti, tako da se prije pristupanja izradi glav¬ 
nih projekata obavi korekcija prema računskoj 
velikoj vodi — a u vezi s time i projektiranje re¬ 
konstrukcije i izgradnja odbrambenih sistema. 

1954. godine promijenjene su kote anvelope ve¬ 
likih voda Dunava samo na graničnom dijelu, tj. 
u km 1431,60, i to na kotu 88,40, dok su u km 
1378,10, kao i nizvodno, ostale nepromijenjene. 

Prema zapaženim stvarno očitanim vodostajima 
u 1965, dostigli smo u Mohaču 89.72, Bezdanu 88.37, 


Apatinu 87,05, Bogojevu 85.65, Vukovaru 83.86, 
Iloku 81.48 — adekvatno tome korigirana je an- 
velopa velikih voda i linija sigurnosti. 

4) INVESTICIJE 

Prema postavljenoj korigiranoj liniji sigurnosti, 
1954. god. zahtijevala se ugradnja oko 1,900.000 m 3 
materijala u postojeće nasipe Baranje, zatim iz¬ 
gradnja odbrambenog sistema grada Vukovara s 
uređenjem Vuke, što je po tadašnjim cijenama 
zahtijevalo investiciju od oko 1100 miliona dinara. 
U taj iznos nije ulazila, niti se spominjala, inve¬ 
sticija u izgradnju novog nasipa rita Bilje — Ko¬ 
pač, jer se radilo o postojećim — a smatralo se 
normalno da će se paralelno s gradnjom nasipa 
Siga — Kazuk graditi i nasip rita Bilje — Kopač. 

Od uključiv 1954. godine pa do 1965. godine tj. 
za vrijeme 11 godina mi smo umjesto 1,900.000 m 3 
ugradili svega 323.000 m 3 ili 17°/o. 

Ovome je izlišan svaki komentar. U nasip rita 
Bilje — Kopač, čija je izgradnja započela 1949. go¬ 
dine, za vrijeme od 15 godina uspjelo se ugraditi 
1,080.000 m 3 ili nešto ispod 50°/o potrebnih. S iz¬ 
gradnjom odbrambenog sistema Vukovara zapo¬ 
čelo se tek 1957. godine i to puževim tempom uz 



SI. 9: Anvelopa velikih voda s linijom sigurnosti prije i poslije 1965. godine, prema stvarno 
opaženim vodostajima na potezu od km 1298,6 do km 1431,60 

neprestano dokazivanje organima Savezne komisi¬ 
je za vodoprivredu o neophodnosti potrebe izgrad¬ 
nje paralelne gradnje koja omogućava izgradnju 
odbrambenog nasipa a ne izgradnju keja, kako se 
to s njihove strane smatralo. Ovogodišnji vodostaj 
pokazuje da će se i po poduzimanju paralelne gra¬ 
dnje i nasipa u cilju odbrane od poplave, morati 
obaviti i nasipa van je materijalom iz tolka Dunava 
zibog povišenja terena, i da taj rad nije rad komu¬ 
nalnog značenja uređenja grada već rad čije izvo¬ 
đenje zahtijeva odbrana od poplave. 

Do 1965. god. uloženo je 318,5 miliona dinara po 
nerevaloriziranim vrijednostima. Od ukupne dužine 
paralelne gradnje, koja iznosi 2.340 m, dovršeno je 
u prvoj etapi 1.716 m nožice i nabačaja pod vodom, 
1010 m druge etape tj. do 1,5 m iznad krune no¬ 
žice. Ove godine izvest će se 1010 m treće etape. 

Da bi imali pregled u sve što se mora poduzeti 
u cilju povećanja stepena sigurnosti odbrane od 
poplave prema ekonomskom potencijalu branjenog 
područja, vodeći računa o sastavu materijala na 
kome leže nasipi i objekti, dugotrajnosti odbrane 
od poplave, raučnskoj anvelopi velikih voda i li¬ 
niji isgurnosti na terenu Baranje, grada Osijeka i 
Vukovara, treba: 

A. Na terenu Baranje 

1) Rekonstrukcija glavnog odbrambenog nasi¬ 
pa od državne granice do Draža, s izmjenom usta¬ 
ve Draž, uređenjem sektora Karašice s mostom 
na kraku prema crpki Draž (zemljani radovi 
350.000 m 3 ) 670 mil. Din. 

2) Rekonstrukcija željezničkog nasipa duž Gom- 
boša s uređenjem tlačne cijevi (zemljani radovi 
200.000 m 3 ) 300 mil. Din. 

3) Rekonstrukcija glavnog odbrambenog inasipa 
Zmajevac—Kopačevo, s izgradnjom ceste Zmaje- 
vac—Monjoroš 5.050 mil. Din. 

4) Nastavak izgradnje odbrambenog nasipa rita 
Bilje—Kopač, s izgradnjom ustave u Kopačevu, 6 
čuvarica, telefonske linije (rekonstrukcija ranijeg 
dijela, zemljani radovi 1,100.000 m 3 novi, i 900.000 
m 3 kod rekonstrukcije) 3.020 mil. Din. 

5) Rekonstrukcija glavnog odbrambenog nasi¬ 
pa na lijevoj obali Drave od državne granice do 
km 45 + 000, tj. gdje se odvaja nasip rita Bilje— 
Kopač (zemljani radovi 1,650.000 m 3 ) 2.400 mil. 
Din. 

6) Izgradnja lokalizacionog nasipa Baranjsko 
Petrovo Selo—Bakanka, ,s cestom oko 6 km dužine 
(zemljani radovi 200.000 m 3 ) 320 mil. Din. 

7) Izgradnja lokalizacionog nasipa na granič¬ 
nom dijelu Draž—Kolked (zemljani radovi 150.000 
m 3 ) 120 mil. Din. 

Svega Baranja 11.910 mil. Din. 

Po strukturi vrste radova vidimo, da imamo u 
Baranji dvije armiranobetonske ustave, jedan most, 
6 čuvarnica s gospodarskim zgradama, 11 km ceste 
i oko 7,850.000 m 3 zemljanih radova, 


B. Područje grada Osijeka 

1) Rekonstrukcija odbrambenog nasipa Osijek 
—Retfala (zemljani radovi 150.000 m 3 ) 120 mil. Din. 

2) Izgradnja paralelne gradnje s uređenjem oba¬ 
le, njenim podizanjem na 1,5 m iznad m. vode (km 
20 + 300 — km 21 + 700 toka Drave) 650 mil. Din. 

3) Izgradnja paralelne gradnje s uređenjem 
obale i izgradnjom odbrambenog nasipa od km 16 + 
+ 800 do km 17 + 800 toka Drave 350 mil. Din. 

Svega na području Osijeka 1.120 mil. Din. 

C. Područje grada Vukovara 

1) Dovršenje izgradnje obaloutvrde ,s nadviše- 
njem i nasipavanjem terena 1.400 mil. Din. 

2) Regulatorni radovi na Vuki 440 mil. Din. 

Svega na području grada Vukovara 1.840 mil. 

Din. 

U ovom aproksimativnom predračunu uzeti su 
troškovi regulacije Vuke, skraćenjem toka i po¬ 
pratnim nasipom, s tim da ušće ostaje gdje je i 
sada. Već se ranije pomišljalo na prebacivanje 
Vuke van grada, no zbog djelomično poklapanja 
trase s trasom budućeg plovnog kanala Vukovar— 
Samac, te potrebom izgradnje nekih većih obje¬ 
kata i podizanjem na određene visinske kote za 
plovidbu, ili pronalaženjem takvih rješenje koja će 
biti skuplja ali će se uklapati u buduću izgradnju 
plovnog kanala, moći će se govoriti o ulaganjima 
tek po izradi idejnog projekta. Isto tako naglaša¬ 
vamo, da nisu obuhvaćeni troškovi presječenih si¬ 
stema Baranje, tj. uređenja Toplice, Karašice i 
Brze, regulacioni radovi na Dravi i Dunavu od ko¬ 
jih se neki moraju izvesti ne želimo li npr. da nam 
Dunav odnese termocentralu Borova, uslijed ne¬ 
izgrađene obaloutvrde. 

Ovim investicionim ulaganjima treba još dodati 
troškove izrade ekspropriacionih elaborata s eks¬ 
proprijacijama, istražne radove, geomehanička is¬ 
pitivanja, izradu podloga, projektiranje, što ocje¬ 
njujemo sa oko 950 miliona, pa nam je cijeli iznos 
15.820 miliona dinara. 

D. Slavonska Podravina 

Ne uzimajući u račun radove na regulacijama 
— potrebama osiguranja obala koje se ne mogu 
predvidjeti uslijed divljanja teka, već polazeći 
samo sa rekonstrukcijom postojećih nasipa, dajući 
im odgovarajuće nadvišenje i proširenje, imamo: 

1) Rekonstrukcija pojedinih sektora odbram¬ 
benog nasipa Neteča—Budakovac—Kapinci (zem¬ 
ljani radovi 135.000 m 3 ) 135. mil. Din. 

2) Rekonstrukcija odbrambenog nasipa No>s- 
kovci—Sopje (zemljani radovi 120.000 m 3 ) 180 
mil. Din. 

3) Rekonstrukcija odbrambenog nasipa Donji 
Miholjac—Đurađ (zemljani radovi 95.000 m 3 ) 95 
mil. Din. 

4) Rekonstrukcija odbrambenog nasipa Belišće 
—Nard (zemljani radovi 80.000 m 3 ) 90 mil. Din. 

Svega na području slav. Podravine 500. mil. Din. 

Po strukturi objekata sve se svelo ma izvedbu 
zemljanih radova u količini od oko 430.000 m 3 sa 
nekoliko cijevnih propusta. 

Prednjem iznosu trebamo dodati još rezervu za 
slučaj potrebe preloženja nasipa radi udara toka 
vode i odnašanja obale i to sa oko 20°/o od iznosa 
— te troškove eksproprijacije, projektiranja i os¬ 
talog što ocjenjujemo sa 60 mil. dinara pa nam je 
potrebno 660 mil. Din odnosno zaokruženo 700 mil. 
dinara. 

E. Hrvatska Podravina s Međumurjem 

Dovršenje započete izgradnje odbrambenog si¬ 
stema Međimurja te sudjelovanje u rješavanju stu¬ 
dijskog dijela energetskog korištenja Drave i Mu¬ 
re s rješavanjem odbrane od poplave, zahtijeva: 

1) Za sudjelovanje u izradi financiranja kom¬ 
pleksnog rješena korištenja voda rijeke Drave i 
Mure u energetske svrhe i zaštitu od štetnog dje¬ 
lovanja voda (predradnje, istražni radovi, studije, 
podloge, projekti itd.), ocjenjuje se s 580 mil. Din, 

2) Nastavak izgradnje odbrambenog sistema 
Međimurja (odbrambeni nasip 390.000 m 3 , 5 čuvar- 
nica sa skladištima, telefonskom linijom) 620 mil. 
Din. 

Svega na području Hrvatske Podravine i Međi¬ 
murja 1.200 mil. Din. 

Po strukturi građevnih radova, i ovdje su naj- 
masovniji zemljani radovi (oko 390.000 m 3 ). Da re¬ 
konstruiramo postojeće sisteme Baranje, Slavonske 
Podravine, dovršimo započete sisteme Baranje, Me¬ 
đimurja, grada Vukovara, izgradimo nov sistem 
odbrane od poplave grada Osijeka i sudjelujemo u 
rješavanju kompleksnog rješenja gornjeg dijela 
Drave, potrebno je 17.800 milijuna dinara, i, među 
ostalim, ugraditi oko 8,820.000 m 3 nasipa. 

Prioritet treba dati izgradnji objekata odbrane 
od poplave gradova Osijeka, Vukovara, rekon¬ 
strukciji Dravskog obrambenog nasipa s završet¬ 
kom izgradnje nasipa rita Bilje—Kopač i dovršenju 
sistema Međimurja. Ostalo treba sukcesivno, pre¬ 
ma financijskim mogućnostima, graditi, no tako 
da se dovrši u određenom roku, kako ne bi kod 
slijedeće velike vode morali konstatirati da nismo 
ništa uradili. 

Na kraju možemo donijeti ove zaključke: 

1) Velike vode a sa njima u vezi i poplave ni¬ 
skih priobalnih zemljišta, naselja i komunikacija, 
mogu se predvidjeti, i spadaju u red elementarnih 
nepogoda koje su savladive, poduzimanjem odgo¬ 
varajućih mjera i radova, izgradnjom odbrambenih 
sistema i objekata. 

2) Na izgrađenim sistemima i objektima, u cilju 
odbrane od poplave, treba organizirati normalnu 
službu redovnog održavanja, kao i obavljanje slu¬ 
žbe odbrane s dovoljnim brojem tehničkog kadra i 
sposobnih čuvara nasipa, koji treba da su kostur 
organizacije odbrane od poplave pri vanrednim vo¬ 
dostajima. 

3) Iza velike vode godine 1954. na području Du¬ 
nava i Drave dovršeno je svega 17% zemljanih 


radova u radove povećanja sigurnosti postojećih 
sistema, prekinut rad na izgradnij nasipa rita 
Bilje—Kopač, usporen tempo izgradnje odbrambe¬ 
nog sistema Međimurja i grada Vukovara. Poslje¬ 
dice ovakvog rada od 11 godina pokazale su se na 
ovom terenu u ovoj, 1965. godini. 

4) Kako se u zemljama Podunavlja uzvodno od 
naše zemlje učvršćuju i povećaju stepeni sigurno¬ 
sti odbrambenih sistema, moramo računati s uče¬ 
stalom pojavom velikih voda i na vrijeme poduzeti 
odgovarajuće mjere i radove kao i osposobiti naše 
sisteme za prihvat i sprovođenje talasa velike vode 
kroz našu zemlju, bez štete po priobalna zemljišta 
i naselja. 

5) Da se provedu velike vode Dunava i Drave 
na njenom usporenom dijelu toka na teritoriji SR 
Hrvatske, u području kotara Osijek potrebno je 
investirati oko 15.900 milijuna ili 25,2% ovogodi¬ 
šnjih troškova i šteta prouzrokovanih na tom te¬ 
renu. Među ostalim, potrebno je ugraditi oko 8,0 
milijuna m 3 zemljanog materijala u odbrambene 
sisteme. 

6) Da se u cijelosti osposobe svi postojeći od¬ 
brambeni sistemi na odgovarajući stepen sigurno¬ 
sti odbrane od poplave na teritoriji SR Hrvatske, u 
području Dunava, Drave i Mure, završe započeti 
sistemi Međimurja, Baranje, grada Vukovara i po¬ 
dignu novi za grad Osijek, potrebno je investirati 
oko 17.800 milijardi dinara ili 25,5% ovogodišnjih 
troškova i štete prouzrokovanih na istom području 
od poplavnih talasa velikih voda. Od zemljanih ra¬ 
dova potrebno je ugraditi oko 8,9 milijona m 3 
u odbrambene sisteme. 

Prijedlog 

1) Pristupiti odmah izradi tehničke dokumenta¬ 
cije prema novonastalim uslovima za odbrambene 
sisteme Baranje, Osijeka i Vukovara. 

2) Od 1966. godine pristupiti forsiranoj izgrad¬ 
nji odbrambenog sistema Osijeka, Vukovara i do¬ 
vršenju nasipa rita Bilje—Kopač, s rekonstrukci¬ 
jom Dravskog dijela odbrambenog masipa. 

3) Povećati tempo izgradnje odbrambenog si¬ 
stema Međimurja. 

4) Osposobiti terenske organizacije za uspješno 
obavljanje službe odbrane od poplave, nabavkom 
odgovarajuće opreme, alata i materijala i riješiti 
pitanje tehničkog kadra i čuvara nasipa. 

5) Donošenjem Republičkog Zakona o vodama, 
uspostaviti samostalan Republički organ za vodo¬ 
privredu s organiziranom inspekcijskom službom, 
odgovornošću po pitanju odbrane od poplave, po¬ 
čevši od čuvara nasipa, nadzornika, tehničara, ru¬ 
kovodilaca organizacije, inspektora i rukovodilaca 
Republičkog organa za vodoprivredu, uključiv i 
administrativno teritorijalnu jedinicu. 

6) Ne dozvoliti da opet kod slijedeće visoke 
vode, i eventualno katastrofe, možemo samo kon¬ 
statirati činjenice o našem neradu i eventualno 
štednji na krivom mjestu. 

S naših i inostranih gradilišta 


KAKO SE GRADIO MOST NA DOLJANCI 

Povodom 20 godišnjice izgradnje 
prvog stalnog mosta u Republici 
Bosni i Hercegovini 

Na potezu pruge Sarajevo — Mostar — Ploče 
bili siu u prošlom ratu uništeni skoro svi mostovi, 
a među njima most preko Doljanke kod Jablanice, 



viadukt preko Glogošnice kod Prenja i most preko 
Neretve kod Aleksin Hana. Privredni savjet NR 
BiH 1945. donio je odluku o hitnom osposoblje- 
nju pruge Sarajevo — Ploče. Luka Ploče bila je 
puna brodova s hranom i drugom robom. Pruga je 
u julu 1945. god. bila osposobljena od mora dc 
Aleksin Hana, te od Sarajeva do porušenog mosta 
preko Doljanke. Ogroman autopark prevozio je 
robu i putnike oštećenom cestom na dužini od 10 
km između tih uređenih dionica a da ipak nije 
mogao savladati u cijelosti plan prevoženja. Po¬ 
tez pruge Jablanica — Aleksin Han morao je biti 
osposobljen za saobraćaj pod svaku cijenu, a time 
i tri potpuno porušena navedena mosta. Zadatak 
je trebalo riješiti u roku od 3 mjeseca. 



SI. 1: Pogled na most 


SI. 2: Montaža skele 

U polovici jula 1945. god. bio je obrazovan 
Odbor za gradnju tih mostova ,od 4 inženjera 
Želj. uprave d Ministarstva građevina. Projekti¬ 
ranje i rukovođenje radovima bilo je povjereno 
autoru članka. Već početkom augusta 1945. god. 
počinju radovi na terenu, a priprema materijala, 
cementa i drvene građe, počela je još ranije. 

Najvažniji zadatak ovog pothvata bio je pro¬ 
jektiranje mostova ukupne dužine od preko 200 
m. Trebalo je raditi oslanjajući se samo na isku¬ 
stvo i smjelost inženjera jer za statičke račune i 
ispravno ispitivanje elemenata nije bilo vremena- 
Mostovi su zajedno s čitavim potezom pruge sve¬ 
čano predani javnom saobraćaju, dana 28. X 1945. 
U noći 27/28 X 1945. god. bilo je već prevezeno 
željeznicom oko 2.500 bruto-tona tereta i veza s 
morem bila je uspostavljena (za prevoz ovog te¬ 
reta bile bi inače potrebne 833 kamionske ture). 

U km 85,6 pruge Sarajevo — Mostar, kod ulaza 
u Jablanicu, put prelazi uski i duboki kanjon 
riječice Doljanke. Na mjestu prelaza pruge ima 
kanjon dubinu od 35,5 m. Pruga je prelazila ka¬ 
njon pomoću čeličnog rešetkastom mosta otvora 
40 m, s kolosijekom gore. Nijemci su porušili i oba 
upornjaka. Čelična konstrukcija mosta bila je kod 
pada potpuno uništena. Kako je bio uništen i ce¬ 
stovni most, montirana je u osi porušenog želj. 
mosta tzv. Beilijeva konstrukcija cestovnog mosta 
raspona 49,50 m na pomoćnim upom jacima od 
betona. Postojanje ovog mosta otežavalo je izgrad¬ 
nju željezničkog mosta, uslijed jakog cestovnog sa¬ 
obraćaja. 

Prva alternativa za uređenje mosta preko Do¬ 
ljanke predvidjela je gradnju stupa u sredini 
uvale visokog 30 m te upotrebu rešetkastih kon¬ 
strukcija raspona po 20 m. Ovo rješenje je bilo 
odbačeno iz više razloga, a naročito zbog preopte- 
rećenosti i nepotpunosti pogona Željezare Zenice, 
koja nije mogla izraditi potreban materijal za 
konstrukcije. Prihvaćeno je rješenje izrade armi- 
rano-betonskog svođenog mosta. Gradnja je mosta 
otpočela samo prema dispoziciji, projektantu je 
uspjelo provesti samo grafičko istraživanje oblika 
svoda. Statičko proračuna van je se radilo uspo¬ 
redno s građenjem. Ako napomenemo, da je stati¬ 
čki račun bio djelomično završen istodobno sa 
završetkom radova na polaganju armature — pot¬ 
hvat je bio zaista smion. Ipak, podaci dobiveni 
statičkim računom prilično su se slagali s predvi¬ 
đenim. Tako je u tjemenu svoda bilo potrebno 
dodati oko 10% armature, dok je u četvrtini i u 
peti svoda bila upotrebljena nešto veća količina 
šipaka negoli je računom dobiveno. Mejbt je 
građen za kolosijek 0,76 m širine, a mogao se 
upotrebiti i za normalni kolosijek. 

Pripremni radovi na otklanjanju porušenog 
dijela lijevog upom jaka, izradi pristupnog puta 
na dno kanjona, pristupilo se koncem jula 1945. 
Za postavljanje skela za svod bilo je neophodno 
otkloniti porušenu konstrukciju — ovaj mučan 
rad, uslijed nedostatka aparata za rezanje, te 
nezgodnog položaja pale konstrukcije, sporo je 
napredovao i zadao je mnogo muke. Već dana 5. 


IX 1945. bila je nosiva drvena skela završena, u 
rekordnom vremenu od oko mjesec dana i samo je 
po sebi predstavljala veliku građevinu. Odmah se 
pristupilo polaganju armature. Savijači armature, 
2 bravara i 4 pomoćnika, radili su dan d noć i u 
određenom vremenu, od 6 dana, omogućili su 
polaganje armature. 

Usporedno je s gradnjom skele raščišćavan od 
eksplozije raspucani lijevi upom jak. Kopanje 
jame za desni upornjak vrlo je sporo napredovalo, 
jer se kopalo uglavnom ručno. Minirati se moglo 
samo s malim minama*. Na lijevom upom jaku 
trebalo je otkloniti blokove granita i preko jednog 
kubnog metra sadržine. Bacati dolje ovako velike 
blokove nije bilo moguće zbog opasnosti oštećenja 
skele, te zatrpavanja profila Doljanke. Kasnije je 
ovaj kamen bio korisno upotrebijen za gradnju 
vijadukta kod Prerija. 

Dana 7. IX 1945. bile su postavljene oplate u 
jamama za upom jake. Skela je bila ukotvena po¬ 
moću 4 čelična užeta sa strane i uzdužno. Po planu 
je bilo predviđeno najprije betoniranje upomjaka, 
a tek kasnije svoda. Nedostajale su miješalice za 
beton, i nije se mogao održati plan. Dana 9. IX 
1945. počelo je betoniranje lijevog upomjaka. 
Upotrebljen je štedni beton 1:6 sa 25—30% ka¬ 
mena. Dana 14. IX 1945. bili su upom jaci izbeto- 
nirani do visine gornjeg ruba pete svoda. Ar¬ 
matura je bila završena, ali je ležala na oplati, 
nije bila dovoljno uzdignuta iznad nje. 

Skela je bila nivelirana. Dana 4 .IX 45. u 10,30 
h počelo je betoniranje svoda, u neprekidnom 
radu s upotrebom brzovezujućeg cementa. Dana 
15. IX u 12 h bio je do svod izbetoniran. Spušta¬ 
nje skele izmjereno je samo od 2—4 cm, iako se 
očekivalo spuštanje i 12 cm. Beton je upotrebljen 
za svod u smjesi 1:5 iz razloga što se nije moglo, 
uslijed kratkoće vremena i tehničkih sredstava 
oprati šljunak, koji je imao preko 6% mulja. Upo¬ 
treba brzovezujućeg cementa bila je diktirana ta¬ 
kođer kratkoćom roka. 

Smatramo da je upotreba brzovezujućeg ce¬ 
menta za svod većih razmjera nepovoljna, jer 
izaziva nejednolično vezivanje betonske mase, a 
potrebna bi bila i kraća pauza između betoniran ja 
pojedinih lamela zbog jednoličnijeg opterećenja 
skele i slijeganja. Betoniranje svoda trajalo je 
neprekidno 25 sati i 30 minuta. Betoniralo se u 
pet lamela, i to: kod peta, u sredini, a zatim u 
četvrtinama svoda. Radile su tri miješalice manjeg 
i srednjeg kapaciteta. 

Dana 22. IX bila je završena ploča sa zidovima 
mosta. Konstrukcija ploče je jednostavna, tj. s 
krutom armaturom, tačnije s ubetoniranim ši¬ 
nama, koje su ležale kao kontinuirani nosač na pet 
ležajeva. 

Izabrani sistem diktiran je projektantu prije 
svega brzinom rada, raspoloživom velikom koli¬ 
činom starih, za prugu neupotrebljivih i oštećenih 
šina, kao i mogućnošću izrade ploče bez rebara 
debljine svega od 17 cm što je dalo objektu lijep 
oblik*. Upotreba ikrute armature omogućila je 
polaganje posteljice i kolosijeka već nakon 7 dana, 

te ručno prebacivanje vagona sa materijalom za 
most u Aleksin Hanu, uštedu u vremenu, skupom 
materijalu i radnoj snazi; otpalo je savijanje ar¬ 
mature, izrada oplate, upotrebijena je mala koli¬ 
čina cementa, šljunka i radne snage. Cjelokupan 
nad na polaganju šina za ploču, donje obične 
oplate i betoniran je trajalo je samo 2 dana. 

Konstruktivna nezgoda ovog mosta je odvod¬ 
njavanje ploče i izolacija. Zamjenom otkapnih 
žljebića od pocinčanog lima s bakrenim limom, 
postigao bi se bolji rezultat i onemogućilo bii pro- 
kapljivanje vode ispod krajeva ploče, koja slo¬ 
bodno leži. Pomnim održavanjem i čišćenjem 
žljebića, ova nezgoda bi se znatno eliminirala. 
Izrada izolacije od cementnog namaza bila je 
diktirana lošim vremenom i kišom tih dana, što 
je onemogućilo premazivan je vrućim bitumenom. 
Moralo se konstruirati pomičan krov, ispod kojeg 
se radila izolacija. 

Dana 3. X 1945. bio je otvoren saobraćaj do 
Aleksin Hana, što je omogućilo ubrzanje radova 
na mostu preko Neretve kod Aleksin Hana. Efek¬ 
tivnih dana bilo je svega 52. Obrada mosta trajala 


je daljnjih 14 dana a obavljena je za vrijeme sa¬ 
obraćaja. 

Armirano — betonski most Dol jauka ima svod 
raspona 35 m, širok 4 m. Svod je građen kao 
elastično upeti luk te ima 8 štednih otvora po 3 
m otvora. Debljina svoda u tjemenu iznosi 70 
cm, a u petama 110 cm. Armirano^betonski raz¬ 
djelni zidovi su debeli 40 cm. Debljina u tjemenu s 
nadzirom i pločom iznosi ukupno 1 m. Ploča ima 
po svojoj širini 48 komada ubetoniranih šina si¬ 
stema »srpski«, dužine od 12,3 m (spojenih vezi¬ 
cama i vijcima). Izolacija ploče je namaz s ce¬ 
mentnom košuljicom u dva sloja ukupne debljine 
od 3 cm. Za glavnu armaturu svoda upotrebljene 
su šipke 0 25 mm, za razdjelnu šipke 0 10 mm, 
umeci ispod zidića sadrže šipke 0 18 mm, vilice 
su 0 10 mm. Ukupno je utrošeno oko 17.000 kg 
betonskog željeza. Prosječna je količina armature 
po 1 m 3 svoda oko 85 kg. Ukupna dužina mosta 
iznosi 48,57 metara. 

Ovaj most vrlo lijepo djeluje, i u sklopu s 
novim velikim cestovnim mostom je privlačna 
slika za turiste i putnike. 

DOZIFIKATOR — GRAFIČKA TEHNOLOGIJA 
BETONA 

Izrada namjeni odgovarajućeig betona od izvanred¬ 
nog je ekonomskog značenja. Godišnje se troši milijune 
tona cementa. Propisi za izradu betona, kojih se 
moramo pridržavati, poznati su. Primjena tih propisa 
u praksi često puta čini velike teškoće. Egzaktna 
tehnologija betona s brojnim utjecajnim faktorma, 
kao sastav agregata, vođocementni faktor, poroznost, 
gustoća itd. veoma je kompleksna. Teško je često 
puta i iskusnom praktičaru sve te faktore, međuso¬ 
bne odnose i posljedice, uočiti, da bi mogao donijeti 
brzu odluku o izboru najbolje mješavine na temelju 
datih mogućnosti. Brzi tempo građenja danas u prak¬ 
si često puta ne dozvoljava dovoljno vremena, da 
se donesena odluka i ispita u vremenu koje stoji na 
raspolaganju. 



Dozifikator je novo pomoćno sredstvo, koje omo¬ 
gućuje donošenje brze i sigurne odluke za izbor naj¬ 
boljeg sastava betona na temelju materijala koji nam 
stoji na raspolaganju. Kod toga koristimo zakone 
i praktično iskustvo potrebno za dobivanje egzaktnog 
betona. Cjeloviti grafički prikaz upliva pojedinih 
varijabilnih faktora na betonsku mješavinu lako je 
uočljiv, i tako je omogućeno lakše razumijevanje 
toka procesa. 

Upotreba dozifikatora zahtijeva sigurnost u ocjeni 
kvaliteta materijala koji nam stoji na raspolaganju, 
kao i pridržavanje svih propisa i normi piri izradi 
betona. Za potpuno iskorištenje mogućnosti, koje 
nam daje dozfikator, potrebno je široko poznavanje 
teorije i tehnologije betona. Glavne mogućnosti upo¬ 
trebe dozifikatora su: 



SI 1 


SI. 2 

I. Direktno ocitanje odnosa mješavine, osebine 
i kvaliteta svakog betona, i za to: 

1) potrebne količine cementa izražene u kg ili 1, 

2) potrebna količina vode u 1, 

3) potrebna količina agregata u kg ili 1, 

4) potrebni vodoeememtni faktor, 

5) odgovarajući graoulometrijsiki sastav agregata, 

6) odgovarajuću čvrstoću betona u odnosu na 28 
dana za određenu marku cementa, 

7) odgovarajući stepen konzistencije svežeg betona, 

8) potrebna količina cementnog ljepa, 

9) odgovarajući težinski ili volumenski odnos iz¬ 
među cementa i agregata, i 

10) odgovarajući odnos mješavina. 

II. Mogućnost mijenjanja postojeće konsistencije 
betona s graniulometrijskim sastavom agre¬ 
gata ili cementa i vode. 

III. Ustanovljenje koji sastav raspoloživog agre¬ 
gata omogućuje najveću uštedu cementa. 

IV Kako svaka tačka trokutnog nomograma pred¬ 
stavlja beton određene osebine, dat a je mo¬ 
gućnost, jednim pogledom, izabrati beton že¬ 
ljene osebine. 

V. Izbor najboljeg sastava agregata i kons'isten- 
cije kad je poznata marka cementa s kojim 
raspolažemo. 

VI. Direktna mogućnost određenja potrebnog sa¬ 
stava agregata kad je dana željena čtrstoća 
betona i vodocementni faktor. 

VII. Mogućnost potpunog iskorištenja normne ko¬ 
ličine ljepa. 

VIII. Mogućnost kasnije kontrole gotovog betona, 
nakon definitivnog korištenja sastavnih koli¬ 
čina mješavine. 

Dozikator se izrađuje u dvije veličine, mali for¬ 
mat za praksu, si. 1, i jedan veliki format za nastavu 
u školama, si. 2. 

Dozifikatorom je ispunjena praznina praktičnog 
pomagala za brzo rješavanje tehnologije betona u 
praksi. On je postao isto tako neophodno pomoćno 
sredstvo kao i logaritamsko' računalo. U praksi je 
omogućio znatno lakši rad i postizavanje ekonomič¬ 
nijih i boljih betona, a time i stvarnu uštedu cementa. 
Rezultati izrađenog betona na temelju podataka do¬ 
bivenih očitanjem s dozifikatora, poklapali su se 99% 
s rezultatima dobivenim kod ispitivanja. To znači da 
se podaci na mozifikatoru mogu očitati sa ± 1% 
točnosti. Da kvalitet dobivenog betona odgovara, 
uslov je tačno pridržavanje podataka očitanih na 
dozifikatoru. 

Ovaj članak imao je svrhu da našim praktičarima 
ukaže na novo praktično pomagalo, kojim se postiza¬ 
vaju izvanredni rezultati. Svakom dozifikatoru prileži 
opširni tekst opisa upotrebe. Time se rad na izboru 
najboljeg betona svodi na očitavanje gotovih poda¬ 
taka. 

Format dozifikatora (mali) je 25 x 18 cm, težine 275 g. 
Poručiti se može kod: Versanđfaehbuchhandlung 
BAUVERLAG GMBH — 6200 Wies<baden — Klein« 


Wilhelmstrasse 7, DBR. Cijena dozifikatora je DM 68, 
sa opširnom uputom i dodatkom za ustanovljenje 
potrebne granulacije. 

K. Franjetić 

SKLADIŠTE BRODOKOMERCA U RIJECI 

U Rijeci u Ul. Vlade Bagata gradi GP »Primorje« 
iz Rijeke za poduzeće Brodokomerc, Rijeka, objekat 
s pet etaža, razvijene površine 4.200 m 2 . Dio prizemlja 
će investitor koristiti za potrebe komunikacije robe 
(utovar, istovar, vertikalni transport u katove), te 
dio za sanitarije, koncelarije i komunikaciju osoblja. 
U dijelu skladišta za komunikaciju robe postoji rampa 
za kamene, uvučena u objekat, a projektirana je po 
dužini za smještaj dvaju kamiona. Prema tome će 
se čitavi promet robom odvijati s kamionima na ce¬ 
stovnoj strani skladišta. U I katu smještene su hlad¬ 
njače za meso' i povrće, te prostorije za kompresor 
i ostali skladišni prostor. II kat koristit će se za 
uskladiš ten je razne robe. III i IV kat koristit će se 
za uskladištenje također razne robe, s time što će se 
u IV katu uskladištavati lagana roba, kao duhan i 
cigarete. Objekat ima dva teretna lifta koji su smje¬ 
šteni u centralnom dijelu objekta, s posluživanjem na 
dvije strane (prolazni liftovi). Glavno stubište za 
radnike i pomoćno vatrogasno stubište, smješteni su 
tako, da traženi polumjer od svakog stubišta po 
skladištu je približno 25 m. Iz terase vode propisne 
vatrogasne penjalice po fasadi do 4 m iznad terena. 
Konstrukcija objekta je armirano betonska. 

Način temeljenja, s obzirom na nosivost terena i 
zadanih korisnih opterećenja, projektiran je u vidu uz¬ 
dužnih temeljnih traka na elastičnoj podlozi. Takav sis¬ 
tem uzima u obzir deformacije greda i elastičnost tla. 

Ugovorena vrijednost objekta je 174 milijuna 
dinara. Projekt je izradio Građevno projektni zavod 
Rijeka, a projektanti su Ing. Tanja Lučić, L. Sulovski 
i Željko Čiiković. 

M. Mar. 

JUGOSLAVENSKA PODUZEĆA GRADE U DEVET 
AFRIČKIH ZEMALJA 

Prema podacima objavljenim u Istočnom Berlinu, 
socijalističke države grade sada ili su predvidjele da 
grade 1300 industrijskih poduzeća, elektrocentrala i in¬ 
stalacija za navodnjavanje u nezavisnim državama 
Afrike, Azije i Latinske Amerike. Oko 500 od tog broja 
gradi SSSR. U jednom izvještaju naročito se ukazuje 
na značajnu ulogu SFR Jugoslavije. Ističe se, da se naša 
zemlja razvila u krupnog izvoznika industrijskih stro¬ 
jeva i uređaja u afričke zemlje. Jugoslavenska investi¬ 
ciona sredstva isporučena afričkim zemljama od 1. I 
1959. do 1. I 1964. godine cijene se na više od 83 mili- 
ona dolara, od čega 35 miliona otpada na strojeve. U 
zadnje dvije godine naš izvoz investicionih sredstava 
još je više porastao, naročito u Ganu, Maroko, Alžir, 
Sudan, Keniju, Tanganjiku i Etiopiju. 

Naša poduzeća grade sada u 9 afričkih zemalja četr¬ 
naest kompletnih industrijskih objekata i tri elektrane. 

U Sudanu podižemo tvornicu cementa, u Malaj i 
tvornicu čilima i tri klaonice, u Gani se grade tri tvor¬ 
nice za preradu voća i povrća, u Tunisu i Libiji po 



Br. 11 god. XVII — 1965 


Kratke vijesti 


437 


jedna klaonica, u Alžiru dva tekstilna kombinata, tvor¬ 
nica kože i tvornica za preradu voća i povrća. Dalje, 
naša poduzeća grade elektrane u Etiopiji i Maroku. 

Od investicionih radova u Africi ina kojima su anga¬ 
žirana naša poduzeća, osobito su značajni geološko-ru- 
darski radovi u Alžiru, izgradnja luke Sekondi u Gani, 
zatim podizanje spomen bolnice i geološko-istražni ra¬ 
dovi u Etiopiji, građenje vodovoda u Segou i Sikasao 
i elektrifikacija grada Sevare u Mali ju. U Libiji gra¬ 
dimo kanalizaciju u Tripolisu, u Sudanu dalekovod Se- 
nar-Rabak; u Tunisu obavljamo istražne radove i gra¬ 
dimo luku Laguet. U UAR nastavljamo s bušenjem bu¬ 
nara, gradimo dalekovod Šubra—Suh,ada, a ujedno naša 
poduzeća obavljaju geofizičke i geodetske radove i pru¬ 
žaju razne inženjerske usluge. 

Za tvornice koje podižu naša poduzeća najveći dio 
opreme osigurava se iz naše zemlje, tako da su na tim 
poslovima angažirana i mnoga naša poduzeća mašino- 
gradnje i elektroiindustrije. Na izvoz investicione opre¬ 
me danas otpada više od polovice ukupnog jugoslaven¬ 
skog izvoza u Afriku. Prilikom izvođenja investicionih 
i istražnih radova naša poduzeća najčešće šalju struč¬ 
ne ekipe, dok se za obavljanje drugih poslova većim di¬ 
jelom koristi lokalna radna snaga i građevni materijal 
iz tih jemalja. Viši stupanj industrijske suradnje ostva¬ 
ren je s Ganom i UAR. U toku su razgovori za nove 
poslove u Alžiru, Gani, Gvineji, Etiopiji, Malaji, Libiji, 
UAR i Tanzaniji. 

R. P. 

UREĐENJE SLIVA JUŽNE MORAVE 

Već se nekoliko godina govori o uređenju sliva Ju¬ 
žne Morave i izgradnji akumulacionih jezera na nje¬ 
nim značajnim pritokama: Vlasini, Jablanici, Biničkoj 
Mora vi, Veternici, Moravici i Nišavi. U pripremi su sa¬ 
da idejni projekti za izgradnju velikih akumulacionih 
jezera na Vlasini i Jablanici. Prema riječima Ing. Du¬ 
šana Petkovića, direktora Direkcije za unapređenje sli¬ 
va Velike Morave, radovi na Vlasini i Jablanici imat 
će prioritet. Prvo će se, izgleda, početi na Vlasini. 

Idejni i glavni projekti bit će gotovi do kraja 1966., 
pa bi radovi počeli 1967. godine. Do kraja ove godine 
obavit će se sve pripreme za izradu projekata i sačiniti 
investicioni program. 

Brana na rijeci Vlasini bit će podignuta uzvodno od 
sela Bol jara, a visoka 49 m. Tu je korito suženo i zajed¬ 
no s putom Vlasotnici — Svode — Crna Trava, pri- 
klješteno brdima, koja međusobno dijele doline potoka 
uz obje obale. I njima će se jezero granati, zbog čega 
će imati interesantan oblik, nalik na fjordove. Dužina 
jezera iznosit će 12 km, a akumulirat će 80 mil. m 3 
vode. Ova će se voda moći koristiti i za navodnjavanje 
28000 ha plodnog zemljišta, kao i za pogon velike hidro¬ 
centrale, koja bi godišnje davala 22 mil. kilovat sati 
električne energije. 

Jablanička akumulacija protezat će se ispod sela 
Šilova, gdje će biti podignuta brana visoka 50 m. Kon¬ 
figuracija terena je slična onoj u kanjonu Vlasine. Je¬ 
zero će akumulirati 90 mil. m 3 vode, kojom će se moći 
navodnjavati oko 20000 ha plodnih oranica u dolini 
Jablanice. Bit će dosta vode i za pogon elektrane, koja 
će godišnje prozivoditi 11 mil. kilovat sati električne 
energije. 


U programu je i izvođenje radova i na ostalim pri¬ 
tokama Južne Morave. Vještačka jezera podigla bi se i 
na rijeci Toplici kod sela Žitorođa i kod sela Selova, 
zatim na Nišavi kod Čiflika, u blizini Bele Palanke, na 
Moravici kod sela Bovna, ispod Sokobanje, na Biničkoj 
Moravi kod Lučana, u blizini Bujanovca, kao i na rijeci 
Veternici kod Bar ja, nedaleko' od Vučja. Svi ovi radovi 
izvodili bi se postepeno. R. P. 

GRADE SE JOŠ DVA MOSTA NA JADRANSKOJ 
MAGISTRALI 

Beogradsko poduzeće »Mostogradnja« završilo je 
šest mostova za cestovni saobraćaj u SFRJ, a do kraja 
decembra dovršit će i šest željezničkih mostova. Od 
cestovnih mostova završeni su most Bistrina kod Stona 
(na poluotoku Pelješcu), dva manja mosta kod Opuzena 
na Neretvi, jedan preko Crne Rijeke kod Rogotine i dva 
na cesti Buna — Metković (preko Bune i Bregave). 
Šest željezničkih mostova gradi se na širokotračnoj 
pruzi Sarajevo — Ploče. Od toga četiri mosta su na 
Neretvi, a po jedan na Bradini i Drežanki. 

Mostogradnja sada izvodi radove i na dva velika 
mosta na Jadranskoj magistrali — preko Neretve kod 
Rogotina (ovaj je most dug 414, a kolovoz širok 7,5 m) 
i preko morskog zaliva na ušću Krke u Šibenski zaliv 
(most je dug 390, a kolovoz širok 7,5 m). Oba ova mo¬ 
sta bit će dovršena iduće godine, prije početka turistič¬ 
ke sezone. R. P. 

DOVRŠENA JE JEDNA DIONICA CESTE 
OKUĆANI — SARAJEVO 

Završeni su radovi na proširenju na 6 metara širi¬ 
ne i na asfaltiranju dionice — Jajce — Ginac — Tor- 
lakovci na cesti Okučani — Sarajevo, dok se na dijelu 
ceste Torlakovci Donji Vakuf dovršava postavljanje 
posljednjeg asfaltnog sloja. Zahvaljujući ovim radovi¬ 
ma saobraćaj će se normalno odvijati. 

Kod mjesta Ginac ubrzano radi u tri smjene 80 
radnika, opremljenih dobrom mehanizacijom, na pro¬ 
bijanju 114 m dugog tunela. U banjalučkom poduzeću 
za ceste vjeruju da će do roka, tj. do 29. XI 1965. biti 
završeno probijanje tunela, pa će time sadašnja trasa 
biti skraćena za oko 1 km. 

Do kraja ove godine završit će se asfaltiran je Turbe 
— Goleši <i Donji — Oborci. To znači da će u slijede¬ 
ćoj godini preostati samo da se dovrši desetak kilome¬ 
tara ceste preko planinskog prevoja Komar, da bi se 
Sarajevo spojilo s autoputom asfaltnom cestom preko 
Banjaluke i Jajca. 

R. P. 

VIJADUKT NAD KRAPINOM 

Podignuta je skela za gradnju jednog od najatrak¬ 
tivnijih objekata na Zagorskoj magistrali. Radovi su 
u toku. To će biti jedan od tri vijadukta po kojima 
će ova magistrala »preletjeti-« grad Krapinu. Jedan, 
koji cestu vodi u tunel ispod samog starog grada, već 
je dovršen. Drugi, koji je sada u gradnji, mnogo je 
duži, i penjat će se iznad čitavog novog naselja. Ovi 
će objekti uveliko izmijeniti panoramu Krapine a ma¬ 
gistrala ubrzati turistički razvoj krapinskog kraja. 

R. P. 

DALEKOVOD TITOGRAD — SKOPLJE 

Predstavnici dviju republika ističu, s obzirom na 
deficitarnost Makedonije u električnoj energiji i velike 
potencijalne mogućnosti Crne Gore, obostranu koris¬ 
nost zajedničkog aktiviranja ovog potencijala. Ukazuje 
se potreba zajedničke izgradnje dalekovoda Titograd 
— Kosovo Polje — Skopje. Predloženo' je da republič¬ 
ka Izvršna vijeća formiraju zajedničku komisiju struč¬ 
njaka, koja bi provela stručna ispitivanja i izabrala 
najpovoljnije objekte za izgradnju dalekovoda'. Izbor 
bi trebao biti objavljen do kraja ove godine. 

R. P. 

U NEKOLIKO REDAKA . . . 

NIŠ. Inženjerske jedinice JNA, u okviru izvođenja 
svojih nastavnih planova, izgradile su u jugoistočnoj 
Srbiji, tokom prošle godine više raznih mostova, 
čija se vrijednost cijeni na preko pola milijarde dina¬ 
ra. 

MARIBOR. U Radij ama na Dravi u toku je izgrad¬ 
nja modernog zdravstvenog doma. Dom će imati dva 
paviljona. Ovakav objekt već je izgrađen u Vuzenici 
na putu između Maribora i Dravograda. 

VALJEVO. Poduzeće »Krušik« odobrilo je 40 mi- 
liona dinara na ime kredita za individualnu stambenu 
izgradnju i dogradnju stanova članovima svog radnog 
kolektiva. 

OPATIJA. Ove je godine dograđeno morsko ku¬ 
palište »Slatina« s plažom, koja može primiti više od 
3500 kupača. U taj objekt utrošeno je oko 300 mil. Din, 
ali još nije završen. Prateći ugostiteljski objekti s te¬ 
rasom (1000 sjedišta) očekuju završetak u 1966. 

ZAGREB. U zapadnom dijelu grada kraj naselja 
tvornice »Jedinstvo«, na području zvanom Sopot—Gaj- 
nice gradi se planom predviđeno naselje za poplavlje¬ 
ne. Za razliku od naselja u Retkovcu, koje se sastoji 
iz montažnih kuća, u Gajnicama se podižu zidane 
višekatnice. Sada je u gradnji 7 objekata s ukupno 330 
stanova. Do kraja godine završit će se najveći stambe¬ 
ni objekt od 90 stanova. Radove izvodi građevno' po¬ 
duzeće »Udarnik« koje je i projektiralo naselje. U 
planu je izgradnja još triju osmerokatnica i jedna 
šesnaesterokatnica. U sjevernom dijelu Gajnica u pla¬ 
nu je izgradnja 150 stanova u četverokatnicama. 

MOSTAR. Poslije referenduma na komu su rad¬ 
nici poduzeća »Graditelj« donijeli odluku o smjenjiva¬ 
nju direktora, bio je proveden i drugi referendum, na 
kome je većinom glasova usvojen prijedlog o likvida¬ 
ciji poduzeća. Analiza je ukazala, da je jedino riješe- 
nje u likvidaciji. Poduzeće »Komunalac« odlučilo je 
da će svi radnici i većina službenika biti primljeni na 
rad u ovo poduzeće. 

IVANGRAD. Šumski put od Ivangrada do Kolašina 
koji vodi preko planine Jelovica i kanjonom rijeke 
Bistrice, toliko je zapušten da jedva mogu proći naj¬ 
običnije taljige. Neophodno' je put osposobiti, jer je 
za 30 km kraći od puta koji vodi preko Trešnjevka. 

TIVAT. Otočić sv. Marka kod Tivta postao je in¬ 
ternacionalno ljetovalište kluba »Mediteran« iz Pari¬ 


za. Za modernizaciju je investirano u ovoj godini 80 
mil.. dinara Sagrađeno je 50 novih kućica. 

NIŠ. Na putu prema Niškoj Banji otvoren je novi 
autokamp s motelom, u čiju je izgradnju utrošeno 140 
mil. dinara. 

BOR. Na obali Borskog jezera otvoren je novosa¬ 
građeni suvremeni hotel »Dom metalurga«. 

VUKOVAR. Na Vučedolu, poznatom izletištu blizu 
Vukovara, izgrađen je suvremeni restoran. U izgrad- 
dnju i opremu uloženo je blizu 100 mil. dinara. 

BEOGRAD. Prema prvim projekcijama srednjeroč- 
nog plana razvoja SFRJ (1966 — 1970) u narednih pet 
godina trebalo bi izgraditi stanova više nego što je 
podignuto za prošlih 18 godina. 

CRNOGORSKO PRIMORJE. Krajem augusta je bio 
dovršen tunel »Mogren« u blizini Budve na Jadran¬ 
skoj magistrali. Zatim je uslijedilo dovršenje i posljed¬ 
njeg kilometra autoputa kroz Crnogorsko primorje na 
potezu od Debelog Brijega do Bara, na dionici Igalo — 
Hercegnovi — Zelenika. Izgradnjom do skele u Ka¬ 
menarima u dužini od 26,8 km i spajanjem s već iz¬ 
građenim dijelom prema Dubrovniku i Rijeci, odnosno 
Budvi i Baru, konačno je plava magistrala prohodna 
na čitavoj dužini od sjevernog do južnog Jadrana. 

PRIŠTINA. U glavnom gradu Kosmeta završena je 
izgradnja i oprema depadansa hotela »Božur«. Izgrad¬ 
nja je stajala više od 240 mil. dinara. 

RIJEKA. Otvoren je likvidacioni postupak nad 
građevnim poduzećem »Asfalt«. Općinska komisija je 
utvrdila, na osnovu polugodišnjeg obračuna, da će gu¬ 
bici »Asfalta« iznositi 565 mil. Din, uglavnom zbog 
preplaćenih i nepokrivenih dohodaka. 

R. P. 

FORMIRAN JE GRAĐEVINSKI ŠKOLSKI CENTAR 
U ZAGREBU 

Radne zajednice Građevinske tehničke škole, Geo¬ 
detske tehničke škole, Građevinske škole za učenike u 
privredi, Škole za građevne poslovođe, te Građevin¬ 
skog đačkog doma, sve iz Zagreba, donijele su putem 
referenduma odluku o njihovom spajanju u jedinstve¬ 
nu ustanovu pod nazivom: Građevinski školski cen¬ 
tar, Zagreb. Osnivanjem Građevinskog školskog cen¬ 
tra građevinarstvo grada i okolice Zagreba dobiva od¬ 
govarajuću obrazovnu ustanovu, koja će u smislu Sa¬ 
vezne i Republičke rezolucije o stručnom obrazovanju, 
te intencija privredne reforme obuhvatiti stručno ob¬ 
razovanje građevnih, građevno-zanatskih i geodetskih 
kadrova iz redova omladine i odraslih za sve opće pri¬ 
znate stupnjeve stručnosti od specijaliziranog radnika 
do višeg tehničara kao i dopunsko obrazovanje i usa¬ 
vršavanje postojećih kadrova. 

Osnivač Centra je Skupština Grada Zagreba, a su¬ 
osnivači su Skupština Općine Remetinec, građevna, 
građevno-zanatska, projektna, geodetska i druga za¬ 
interesirana poduzeća i ustanove. 

22. X 1965. potpisana je odluka o osnivanju Centra, 
u prisustvu članova integriranih radnih zajednica, 
u zbornici Građevinske tehničke škole. 


M. J. 

Sajmovi i izložbe 


POVODOM IZLOŽBE I SIMPOZIJA 
»FERTIGBAU — 65« U MA1NZU 

I. Uvod 

U povijesti hrvatskog graditeljstva nalazimo 
jedan interesantan primjer pojave montažnog gra¬ 
đenja još prije 70 godina, koji je dokaz suvremenih 
stremljenja naših graditelja na prelazu XIX u 
XX stoljeće. 



SI 1 


Današnji Umjetnički paviljon na Tomislavovom 
trgu u Zagrebu (si. 1) prvi je montažni objekt u 
Hrvatskoj. 1896. održavalo se u Budimpešti tzv. 
»Milenijska izložba« povodom tisućgodišnjice ugar¬ 
skog kraljevstva. Ondašnja Kraljevska zemaljska 
vlada Hrvatske dobila je poziv, da na toj izložbi 
dostojno prikaže tehnička i privredna dostignuća 
»Trojedne Kraljevine Hrvatske, Slavonije i Dalma¬ 
cije«. Odlučeno je da se gradi reprezentativni pa¬ 
viljon u tu svrhu. Za ondašnje skromne prilike 
državnog budžeta i kapitala privrede, trgovine i 
obrta siromašne Hrvatske, izdaci za jednu repre¬ 
zentativni paviljon te vrste bili su ogromni, dok 
je vijek trajanja objekta bio minimalan tj. svega 
nekoliko mjeseci — dok traje izložba. Došlo se na 
odvažnu ideju: sagraditi paviljon za izložbu, a 
nakon izložbe rastaviti ga i prenijeti iz Budimpešte 
u Zagreb. I tako taj objekt, preteča montažnog gra¬ 
đenja, još danas nakon 70 godina, krasi svojom mo- 
numentalnošću jedan od najljepših trgova grada 
Zagreba. 

Moderno doba stavlja građevinarstvo pred no¬ 
ve zadatke. Sve što je konvencionalno i tradicio¬ 
nalno u građenju, sve više ustupa mjesto suvre¬ 
menom. Oskudica vremena i oskudica živog rada 
ušlo vi ju je kratko trajanje građenja, što postižemo 
mehaniziranjem rada uz primjenu automatizacije. 
Ovo nam omogućuje primjenu prelaza na industrij¬ 
sku tehnologiju, tj. primjenu motažnog građenja 
kao sistema, koji najviše garantira brzinu građenja 
i preciznost radova. 

Suvremeno građevinarstvo se više ne može za¬ 
misliti bez montažnog građenja. Svakako je njego¬ 
va primjena dominantna u visokogradnji, a po- 
gotovo u stambenoj izgradnji, zbog njene dugo- 

ročne konjunkture. Ali i u gradnji industrijskih 
objekata, škola, mostova, poslovnih, poljoprivred¬ 
nih i trgovačkih objekata, montažno građenje sve 
više osvaja tržište i potiskuje tradicionalno. 

Nadalje je montažno građenje najsigurniji na¬ 
čin, da se općoj zamjerki o skupoći građenja stane 
na put. Racionalizacija putem prefabrikata, uz pri¬ 
mjenu montažnog građenja u velikim serijama, 
nedvojbeno mora djelovati na usporavanje skoka 
cijena. 

Uz to nijedan drugi sistem građenja ne pruža 
više mogućnosti kooperativnoj suradnji raznih pro¬ 
izvođača, a napose uključivanja pratećih industrij¬ 
skih grana, koje sudjeluju u finalizaciji i oprema¬ 
nju građevnih objekata. 

Dakle, montažno građenje pruža najviše uvje¬ 
ta za recionalizaciju. U današnjim i budućim pri¬ 
vrednim zbivanjima racionalizacija će igrati još 
odlučniju ulogu. »Ratio« znači razum, mudrost i 
um. Sve što njemu služi, je racionalno, svrsishodno, 



pravilno i štedljivo — jednom riječju — predikat 
dobrog gospodarenja. U krajnjoj liniji, racionalizi¬ 
rati znači pojednostavniti, dakle rad sa štedljivim 
utroškom svrsishodno oblikovati. 

Građevinarstvo se na žalost još velikim dijelom 
zadržava na konvencionalnom, umjesto da u uvje¬ 
tima vremena i doba u kojem živimo, preuzima od 
industrije racionalne metode rada. Jedan od glav¬ 
nih ciljeva takvih nastojanja je smanjivanje ra¬ 
dova na otvorenom gradilištu — montažom prefa- 
briciranih elemenata, izrađenih u zaštićenom tvor¬ 
ničkom postrojenju. Velike serije proučenih i sa¬ 
zrelih tipova garantiraju ekonomičnost. Dakle, nije 
isključivi smisao prefabrikacije da zamijeni ili po¬ 
tisne konvencionalno građenje, nego je to logična 
posljedica opće promjene strukture u našem teh¬ 
nički orijentiranom dobu. Naučnoistraživački rad 
na tom području treba pomoći, da racionalizacija 
građenja putem montaže prefabrikata postane utje¬ 
cajna snaga ekonomskog i tehničkog razvoja gra¬ 
đevinarstva. 

Ovom prilikom spominjemo, da se danas često 
od nestručnjaka i neupućenih za zaostali i primi¬ 
tivni način građenja upotrebljava sasvim krivi ter¬ 
min »klasično građenje«. Klasika je naj-savršeniji 
likovni izraz, savršenstvo oblika uz najveću šte¬ 
dnju materijala, koja je svakoj umjetnosti i svakoj 
vještini, dakle i građevinarstvu, dala znanstvene 
podloge, omogućila savršenstvo tehnike i manu- 
elne spretnosti, da se najveći efekat postiže uz naj¬ 
manji napor savršenom spoznajom problema i ma- 

ksimalno dotjeranom tehnikom. Klasika je antiteza 
barbarstva i zaostalosti. Zato je sasvim pogrešno 
nazivati »klasičnim« zaostalo građevinarstvo. Pra¬ 
vilniji izrazi su »tradicionalne« ili »konvencional¬ 
no« građenje. 

II. Kuća iz tvornice s racionalnim tlocrtom 

Promjena strukture stambene gradnje sve više 
teži, da se proizvodnja stanova prebaci u tvor¬ 



nicu. Suvremeni potrošač podmiruje 80°/o svojih 
potreba artiklima iz industrijske proizvodnje. Pred¬ 
rasuda protiv stanovanja u industrijski proizvede¬ 
nim montažnim zgradama nije opravdana. 

Zahtjevi današnjeg vremena i načina života 
podređuju individualne želje potrebam urbanizma, 
koji mijenja izgled gradova. Ritam priraštaja sta¬ 
novništva u gradovima još uvijek pokazuje stalno 
rastuću tendenciju. Treba za, mase ljudi stvarati 
stanove, radna mjesta, prometne površine i mjesta 
za rekreaciju. Podmirenju ovih potreba građevi¬ 
narstvo neće udovoljiti, ako ne ide ukorak s općim 
razvojem tehnike i privrede. 

Trend za mnogoetažnim zgradama nije modna 
pojava arhitekture, nego socijalno- privredna po¬ 
treba. Današnji stan razlikuje se od onog prije 50 
godina, koji je građen za životni vijek od 100 do 
150 godina. Potpuno nedostajanje kućne posluge 
izazvalo je pojavu radne kuhinje, sanitarnog čvora, 
racionalniji raspored soba, i dr. 

Stoga je potpuno pravilno, da se kod sve kra¬ 
ćih razvojnih epoha i životni vijek građevina — 
za stanovanje, za proizvodnju i za saobraćaj, sma¬ 
njuje, tj. da se poklapa s trajanjem funkcije, kojoj 
je građevina namijenjena. Nagli razvoj produkci- 
onih metoda i tehnologije u industriji, već u raz¬ 
doblju od 10—15 godina zahtijeva sasvim druge 
industrijske građevine. Saobraćajni objekti gra¬ 
đeni prije 20 godina već su zastarjeli i nisu u 
stanju podmiriti naglo rastuće potrebe prometa. 
Zato je i u stambenoj gradnji neekonomično gra¬ 
diti »zgrade kao tvrđave«, jer se funkcija suvre¬ 
menog stana može zadovoljiti uz primjenu lakših 
konstrukcija i novih materijala. Izuzetak čine zgra¬ 
de za reprezentaciju i kulturu. 

Sve ovo upućuje, da se stambena izgradnja 
orijentira na montažno građenje po normiranim 
tipovima stanova u serijskoj proizvodnji — po 
fiksnoj cijeni (ključ u ruke) i fiksnim rokovima 
građenja. Ako je stan roba široke potrošnje, onda 
ga treba isto tako serijski i industrijski proizvo¬ 
diti, kao automobil, frižider ili televizor. Anahro- 
nizam je ostati u stambenoj gradnji na manufak¬ 
turi. 

Koje zahtjeve današnji potrošač stana (ili in¬ 
vestitor) postavlja proizvođaču stana? Ukratko: 1. 
brzo građenje sa što ranijim rokom uselenja, 2. 
sigurnost u ugovorenoj cijeni, tj. njenu neizmje- 
njivost, 3. pojeftinjenje građenja primjenom od¬ 
govarajuće tehnologije, 4. dobru izolaciju protiv 
zvuka i vlage — zaštita toplote, 5. besprikorna kon¬ 
struktivna rješenja, i 6. skladan vanjski arhitek¬ 
tonski oblik. 

Mnogi budući korisnici stanova još uvijek sum¬ 
njaju da montažno građenje može u cjelosti udo¬ 
voljiti ovim zahtjevima. Bilo je zato sretna misao, 
da se stručnoj i ostaloj zainteresiranoj javnosti, 
na evropskom nivou jedne visoke razvijene teh¬ 
ničke zemlje, prikažu današnja dostignuća u mon¬ 
tažnom industrijskom građenju. 

Tako je u Mainzu u SR Njemačkoj od 26. svi¬ 
bnja do 13. lipnja 1965. priređena međunarodna 
izložba »FERTIGBAU 65« u organizaciji svih mje¬ 
rodavnih, koji u toj zemlji na razvoju montažnog 
građenja sudjeluju, od kojih spominjemo: Savez 
građevne industrije provincije Rheinland — Pfalz 
— Rheinhessen, Udruženje građevne privrede SR 
Njemačke, Arhitektonsku komoru, Savez, njemač¬ 
kih graditelja, Udruženje betonske industrije, Po¬ 
slovne radne zajednice za primjenu elektrike, plina 
i vode u zgradarstvu, RKW — Kuratorij za racio¬ 
nalizaciju njemačke privrede. Spominjemo samo 




SI. 13 


neke od stranih zemalja koje su sudjelovale na 
izložbi: Finska, Švedska, Italija, Danska, Švicar¬ 
ska, Nizozemska i Austrija. 

Za cijelo vrijeme trajanja izložbe održavan je 
i stručni simpozij iz obilne tematike montažnog 
građenja, na kome su predavali eminentni pred¬ 
stavnici nauke i građevne privrede. Spominjemo 
neke od obrađenih tema: Prefabrikacija u stambe¬ 
noj i industrijskoj gradnji; Sistemi prefabrikačije 
u gradnji škola; Materijali u prefabrikaciji: beton, 
boje, termoplastika, pjenasta plastika, drvo u mon¬ 
taži; Toplotna i zvučna izolacija u montažnom gra¬ 
đenju; Obrada površine u montažnom građenju 
(zidova i spojeva); Plin u suvremenom stanu; Pro- 

blemi snabdjevanja vodom i otpadnih voda; Su¬ 
vremena primjena elektrike i instalacija. 

U korist racionalnog stana, izrađenog montaž¬ 
no od prefabrikata, izjasnili su se već davno po¬ 
znati arhitekti, npr. Walter Gropius: »Potrebno je 
nabaviti stan po mjeri kao i cipelu po mjeri«, ili 
Mart Stam: »Mi se u cijelom svijetu vozimo u istim 
željezničkim vagonima, u cijelom svijetu su di¬ 
menzije automobila jednake — zašto da ne proiz¬ 



vodimo i iste stanove? Princip serijske proizvod¬ 
nje uhvatio je korjen. Tako bi bili u stanju jedan 
tip neograničeno često proizvoditi. Tržište za mon¬ 
tažni stan, tipski konstruiran i serijski proizveden, 
bilo bi mnogo veće nego npr. tržište bicikla«. 

Suvremeni funkcionalni stan jedne »prosječne 
oibtelji« sastoji se samo iz maksimalno sedam ti¬ 
pova odaja: 1. soba za dnevni boravak s nišom 
za jelo, 2. kuhinje, 3. spavače sobe roditelja, 4. spa¬ 
vače sobe dječje, 5. kupaonica s WC, 6. predsoblja 
ili hodnika, i 7. slobodnog prostora (balkon, terasa 
ili lođa). 

Prosječna stambena površina po osobi zavisna 
je od općeg blagostanja i visine standarda jedne 
nacije: u SSSR-u iznosi danas 12 m 2 , u Austriji i 
Njemačkoj 20 m 2 , u Skandinaviji čak 30 m 2 po 
osobi. S druge strane, važan je i intenzitet građenja 
tj., broj izgrađenih stanova na hiljadu stanovnika. 
On je u prosjeku zadnjih sedam godina iznosio: 
Evropa 6,4 stana, SSSR 12,8 stana, Zap. Njemač¬ 
ka 10,2 stana, Švedska 9,1 stan, Jugoslavija 3,7 
stana. Može li u takvoj situaciji npr. SSSR, čije 
stanovništvo iznosi 225 miliona, te prema tome 
gradi godišnje 3 miliona stanova, usvojiti drugi 
metod građenja nego montažno-industrijski. 

III. Izložba »Fertigbau 65 — Mainz« 

Izložba je zauzimala površinu od 80000 m 2 , od 
toga 25000 m 2 u 13 pokrivenih hala. Na slobodnom 
prostoru prikazano je 25 tipova raznih montažnih 
zgrada, montažne škole, montažne vikend kuće, 
industrijski i poljoprivredni montažni objekti, te 
pojedinačno razni tipovi montažnih elemenata od 
betona, čelika, drveta i vještačkih materijala. 

350 tvornica i tvrtki izlagalo je proizvode pra¬ 
tećih grana industrije koje proizvode za potrebe 
građevinarstva, a napose stambene gradnje. 

Na posebnom prostoru bilo je koncentrirano pri¬ 
kazana građevna mehanizacija za visokogradnju, 
posebno za montažno građenje. 

Stručna literatura o montažnom građenju i unu¬ 
trašnjoj arhitekturi stanova bila je u izobilju za¬ 
stupljena. 

U okviru izložbe organiziran je posjet jednom 
velikom demonstracionom gradilištu visokoetažnih 
montažnih zgrada s poligonalnom proizvodnjom 
elemenata. 

U ovom izobilju i opsežnosti izloženih zgrada, 
materijala, građevnih strojeva i eksponata, zadržat 
ćemo se samo na najinteresantnijim. 

IV. Ekskurzija članova SGITH i VTŠ Bedekovčina 
na jizložbi 

U okviru akcionog programa i zadataka na¬ 
ših društvenih organizacija u 1965. Izvršni od¬ 
bor Saveza, građevnih inženjera i tehničara Hrvat¬ 
ske predvidio je i stručne ekskurzije članstva u ino¬ 
zemstvo. Prva ekskurzija posjetila je u rano pro¬ 
ljeće Međunarodnu izložbu građevne mehanizacije 
BAUMA — 65 u Miinchenu (vidi »Građevinar« 
br. 5 i 8/65). 

Izložbu Fertigbau 65 u Mainzu posjetile su dvije 
grupe (si. 2 — intinerer puta). 

A) Grupa članova SGITH od 64 inženjera i teh¬ 
ničara u aranžmanu Generalturista, sastojala se 
od 8 predstavnika projektanata, 38 iz građevne 
operative i 18 iz Instituta građevinarstva Hrvatske 
i raznih ustanova i škola. Ova grupa putovala je 
vlakom, i u povratku preko Italije posjetila Fi¬ 
rencu. 

B) Grupa profesora i studenata Više tehničke 
škole za građevnu industriju iz, Bedekovčine, od 
34 osobe u aranžmanu Kompasa. Grupa je cijeli 
put prešla autobusom. Najzanimljivi dio putova¬ 
nja pored izložbe bio je pregled vodopada Rajne 
kod Schaffhausena na isteku iz Bodenskog jezera 
i prelaz Alpi na prevoju St. Gotthard (2140 m nm.). 
Učinjen je i posjet fakultetu građevne industrije 
u Bologni. 

V. Obiteljska montažna zgrada 

Od mnogo izloženih tipova prikazujemo ove: 
(SI. 3.). Proizvođač: Građevno poduzeće L. Bauer, 
Stuttgart. Stambena površina: prizemlje 84 m 2 , 
podkrovlje 54 m 2 . Vanjski zidovi: armirani beton 
s toplotnom izolacijom i obrađenom vanjskom po¬ 



vršinom. Unutarnji zidovi: armirani beton, obra¬ 
đen za tapete. Stropovi: armirani beton. Krovište: 
drvena konstrukcija, pokrov crijep. Podovi: na pli¬ 
vaj ućem estrihu PVC. Pločice u predsoblju, kupa¬ 
onici, WC i kuhinji — u sobama PVC sagovi. Zi¬ 
dovi i stropovi: vodootporni tapeti. Loženje: uljem 
loženo, grijanje toplom vodom i snabdjevanje to¬ 
plom vodom s rezervoarom u podrumu od 4000 1. 
Sanitarije: Kompletne instalacije u kupaonici i WC, 
sudoper-nirosta. Elektroinstalacije: prekidači i uti- 
kači u svim prostorijama, ugrađene cijevi za tele¬ 
fon i antenu. Cijena: montažna kuća, uključivo 
zemljani radovi, priključak na kanalizaciju i po¬ 
drumske prostorije, uključivši troškove projekta 
i nadzora, 132000 DM. 

VI. Visokoetažno montažno naselje 

Posebni interes među jugoslavenskim posjetio¬ 
cima izazvalo je visokoetažno montažno građenje, 
koje u našim društvenim uvjetima još vodi primat 
ispred jednoobiteljskih montažnih kuća. 

Jedno takvo gradilište, npr. na kome se na po¬ 
ligonu proizvode svi montažni zidovi, sadrži pet 
16-katnih solitera s 45000 m 2 stambene površine, 
ond. 750 stanova. Tehnologija je po njemačkom 
Baret načinu. Unutarnji, fasadni i međukatni ele¬ 
menti su iz teškog betona. Fasadni elementi su 
višeslojni: 15 cm konstruktivni beton, 5 cm izola¬ 
cija i 5 cm kulir kao završni sloj na fasadi. 

SI. 4 prikazuje iz ptičje perspektive gradilište, 
gdje se na poligonu proizvode montažni zidovi i 
stropovi. U dnu slike vidljiva je proizvodna staza 
sa pokretnim krovištem. Duž staze montiran je 
portalni kran na kolosijeku. Pored proizvodne sta¬ 
ze je deponija gotovih elemenata. Između portal- 

nog krana i silosa vidljivi su poklopci, koji se zbog 
zaparavanja stavljaju iznad izbetoniranih eleme¬ 
nata. Elementi se proizvode vrlo jednostavno, be¬ 
ton se ugrađuje pervivibratorima, i zahvaljujući 
glatkim kalupima, odmah se dobiju i finalne ploče. 
Kulir bijelog cementa ispire se odmah po betoni¬ 
ran ju šmrkom vode (si. 5). Donje postolje kalupa 
je od betonske montažne ploče (si. 6), koja se po 
završetku gradnje prenosi na drugi poligon. Svi 
elementi su u modulu visine etaže. 

Slika 6 prikazuje elemenat vanjskog zida s 
otvorom za vrata i prozore, ugrađenim elektroka- 
blovima, postavljenom armaturom za noseći beton. 
Ispred kalupa vidljive su T-ploče, koje se polažu 
na beton kao toplotna izolacija. SI. 7 pokazuje po¬ 
laganje ovih T-ploča na taj beton, a si. 8 kulir 
vanjske površine elementa. 

Cijeli radni ciklus traje 24 sata, tj. svaki dan se 
napune kalupi i nakon toga pokrivaju limenim 
poklopcima, te se preko noći pušta para. Ujutro 
se elementi iznose na deponiju, spremni za ugradbu. 

SI. 9 pokazuje jedan dovršen objekat. Karakte¬ 
ristika cijelog radnog procesa je jednostavnost i 
relativno niski troškovi investicija. Spojnice izme¬ 
đu elemenata rješavaju se jednostavno, tj. na rav¬ 
nom spoju ubrizgava se specijalnom štrcaljkom 
posebna masa pod tlakom, za koju kooperant daje 
garanciju. 

VII. Betonski i drveni prefabrikati za ostale 
građevine 

Već ranije je spomenuto, da se prefabrikati ne 
upotrebljavaju samo u montažnom građenju nego 
i polumontažni i racionalizirani tradicionalni na¬ 
čin građenja sve više koristi prednosti prefabri- 
kata. Pretežno se prefabrikati izrađuju od betona, 
armiranog betona i prednapregnutog betona. 

SI. 10 prikazuje prefabricirane elemente za stu¬ 
bište, si. 11 pokrovne ploče za toplinske kanale, 
si. 12 i si. 13 željezničke pragove od prenapreg- 
nutog betona, si. 14 i si. 15 industrijske objekte 
od betonskih prefabrikata. 


Međutim, i drvo je u izvjesnim prilikama vrlo 
pogodan materijal za prefabrikate, posebno kod 
jednoobiteljskih kuća i vikend kuća. Eminentna 
svojstva drveta kao građevnog materijala omogu¬ 
ćila su mu i primjenu u suvremenom građenju 
industrijskih objekata. SI. 16 prikazuje tvorničku 
halu s nosačima od lepljenog drveta, a si. 17 grad¬ 
nju jedne sportske dvorane od prefabriciranih dr¬ 
venih elemenata; si. 18 dvorazredni školski pavi¬ 
ljon od drvenih prefabrikata. 

VIII. Građevna mehanizacija za montažno građenje 

Pored već poznatih strojeva, koji nalaze pri¬ 
mjenu u montažnom građenju, a mogli bi se svesti 
na ove osnovne radne operacije: prenositi, prevo^- 
ziti i dizati, želimo istaći sve veću primjenu por- 
talnih kranova (si. 19 i si 4), koji svojim pokre¬ 
tima pokrivaju cijelu površinu proizvodnog poli¬ 
gona, odn. cijelu površinu gradilišta. 

Isto tako sve veću primjenu u montažnom gra¬ 
đenju nalaze viljuškari i autokranovi. O ovom je 
bilo već riječi u ranijim prikazima građevne me¬ 
hanizacije sa izložbe u Moskvi 1964. i Miinchenu 
1965. 

IX. Zaključci 

Posjeta oko 100 građevnih stručnjaka iz Hr¬ 
vatske — izložbi Fertigbau 65 je vrlo povoljno 
odjeknula među priređivačima. Svaku grupu do¬ 
čekao je i provodio kroz izložbu jedan visoki stru¬ 
čni funkcionar, a uprava izložbe omogućila nam 
je besplatne počasne ulaznice i obilje stručnog ma¬ 
terijala: službenog kataloga, prospekata i ostale 
dokumentacije. Zato nisu ni rezultati izostali: vra¬ 
tili smo se obogaćeni znanjem o najnovijim do¬ 
stignućima iz jedne za nas vrlo aktuelne djelatnosti 
građevinarstva — montažnog građenja. Za prepo¬ 
ruke je i dalje prakticirati posjetu sličnim među¬ 
narodnih građevinskih manifestacija. 

M. Jamčiković 


Građevni materijali _ 

VELIKE UŠTEDE U TROŠKOVIMA 
ISTRAŽIVANJA TLA 

Pitanja skopčana fundiranjem privukla su u 
posljednje vrijeme sve veću pozornost pri projek¬ 
tiranju cesta i mostova, zgrada i industrijskih obje¬ 
kata, te izvođenju hidrotehničkih radova. 

U okviru geotehničkih istražnih radova danas 
se u pravilu poduzimaju brižljiva ispitivanja tla. 
Geotehnika je nauka koja povezuje građevnu teh¬ 
niku i geologiju. Glavna je zadaća geotehničkog 
stručnjaka da ispitivanjem na gradilištu i u labo¬ 
ratoriju, pruži što tačnije podatke o geološkim i 
geotehničkim uvjetima jednog građevnog podu¬ 


hvata. Ako se pokaže, da su uvjeti tla stabilniji 
i bolji nego što se pretpostavljalo, mogu se 
postići velike uštede, time što se temelji zgrade 
izvedu jednostavnije i jeftinije, a da se pri tom 
ne dovede u pitanje njena sigurnost. S druge stra¬ 
ne, može se na temelju geotehničkog istraživanja 
pokazati, da su uvjeti tla nepovoljniji nego što se 
pretpostavljalo, i da se zbog toga moraju poduzeti 
opsežni radovi temeljenja zbog spriječavanja od 
urušen ja ili slijeganja. Vidi se dakle, da su podaci 
o geotehničkim istraživanjima u oba slučaja od 
velike vrijednosti. 

U vezi toga, od interesa je napomenuti, da su 
švedske državne željeznice, nakon provedenih is- 

traga o razlozima urušen ja željezničkih nasipa, for¬ 
mirale stalnu geotehničku komisiju koja je još u 
periodu 1914—1922. djelovala na sistematskom is¬ 
traživanju ovih pitanja. Iako se u Švedskoj sve vi¬ 
še cijeni vrijednost geotehničkih istraživanja, ostaje’ 
na tom području još mnogo za uraditi, a posebno 




SI 2 


jeka, i najjednostavnije se može objasniti kao mje¬ 
renje dubine tla odjekom, slično mjerenju mor¬ 
ske dubine. 

Najčešće se primjenjuju mehaničke metode. 
Pri težinskom sondiranju uipotrebljena sonda sa¬ 
stoji se od nekoliko sondažnih poluga, koje se mogu 
međusobno povezati, opterećenih utezima. Sonda 
se sa što manjim opterećenjem upušta u tlo. Na 
sondažnom crtežu upisuju se kako otperećenje son¬ 
de, tako i dubina prodiranja sonde, te zvukovi koji 
nastaju obrtanjem sonde. Na temelju ovih poda¬ 
taka može se stvoriti slika o svojstvima tla iznad 
dna čvrste stijene. 

Slične rezultate postižemo udarnom sondom, 
samo što tada upotrebljavamo jače poluge. Opće¬ 
nito se može ovom sondom dublje prodrijeti u tlo 
negoli težinskom. Zato ova metoda često ima pred¬ 
nosti, npr. pri određivanju čvrstog tla. 

Pri upotrebi odgovarajućeg oblika vrha sonde 
— četverobridnog vrha — može se na temelju re¬ 
gistriranog otpora prodiranja i primjećenih zvu- 

u tehnici ispitivanja tla. Iz ekonomskih razloga ne 
treba ispitivanje tla biti preopsežno, ali ni sumarno 
ili jednostrano. Nužno je pravilno izabrati metode 
ispitivanja u njihovoj raznolikosti. Ako se želi 
samo ispitati dubinu do čvrste stijene ili usta¬ 
noviti da do izvjesne dubine nem,a čvrste stijene, 
zadovoljiti ćemo se jednim od jednostavnijih postu¬ 
paka nego kad detaljno istražujemo stanje slojeva 
tla i čvrste stijene. Posljednja istraživanja mogu 
se npr. primijeniti pri tunelogradnjama i si. 

Načelno se istražni radovi izvode po ovom po¬ 
stupku: bilo iskopnim i težinskim sondiranjem, 
udarnim sondiranjem (motornim maljem ili bu¬ 
šilicom) uz uzimanje uzoraka tla, tj. samo meha¬ 
ničkim metodama. Pored toga može se primijeniti 
seizmički postupak, koji temelji na principu od¬ 


kova, stvoriti slika o svojstvima slojeva tla, kroz 
koji je sonda prošla. Međutim, tačnije vrijednosti 
mogu se ustanoviti samo uzimanjem uzoraka tla u 
raznim dubinama. 

Tvrtka Bergmann Borr AB u Solili, Švedska, 
konstruirala je za svoju bušaću garnituru Pionjar 
jednu dodatnu opremu, namijenjenu sondažnom 
ispitivanju. Ova metoda odlikuje se brzinom izvo¬ 
đenja u odnosu na ostale mehaničke postupke. 

Pionjar bušilica prodire jednu istražnu sondu 
s malim utroškom vremena, u prilične dubine, i 
upotrebom raznolikih oblika vrhova mogu se do¬ 
nekle ustanoviti svojstva raznih slojeva tla; na¬ 
dalje pomoću posebnog vrha na poluzi sonde mogu 
se vaditi, sa raznih dubina, uzorci tla. Udarna 
bušilica lako se prebacuje s jednog mjesta na 

drugo, te nije potrebna posebna transportna na¬ 
prava. 

Kao što je ranije spomenuto, ispitivanje tla 
ne treba provesti ni suviše detaljno ni suviše jed-, 
noslavno. Količina informacija treba odgovarati 
opsegu i karakteru buduće gradnje ili projektira¬ 
nog postrojenja, podešeno mjesnim prilikama tla. 

Ako se želi saznati koja je dubina do dna stijene 
ili čvrstog tla, onda je ovaj postupak najekono¬ 
mičniji. Dobar primjer pokazuje nedavno prove¬ 
deno istraživanje u vezi projekta jedne cestovne 
dionice. Tlo se sastojalo od taloga jedne rijeke iz 
ledenog doba, a istraživanje trebalo je provesti 
ili seizmičkim postupkom — motorom na postolju 
i sondom ili udarnom sondažom — jednom buši¬ 
licom za kamen, u ovom slučaju Pionjar bušilicom 
s dodatnim uređajem za ispitivanje tla. Predračun 
je pokazao, da bi seizmičko ispitivanje trajalo dva 
do tri dana uz cijenu od oko 10.000 švedskih kru¬ 


na. Međutim, motorom na postolju s dodatnim 
uređajem za ispitivanje tla isti posao obavio bi se 
uz cijenu od oko 4.000 švedskih kruna, za deset 
dana. Kako su podaci o odnosima tla, koji se mogu 
postići udarnim sondiranjem Pionjar bušilicom, 
smatrani dostatnim, zaključeno je provesti ispiti¬ 
vanja spomenutom metodom. Rad je završen u roku 
od tri dana uz cijenu od 1500 švedskih kruna. 

Napominjemo, da se ne može uvijek unaprijed 
odlučiti, koji postupak od navedenih treba primi¬ 
jeniti pri jednom geotehiničkom ispitivanju. Zato 
je često uputno, da se putem preglednih ispitivanja 
pribavi približna slika o odnosima tla pomoću me¬ 
tode udarne sondaže, i na taj način ustanovljene 
vrijednosti upotpune podacima dobivenim jednom 
od ostalih metoda. Troškovi pregledanih ispitivanja 
su relativno mali, kako je naprijed spomenuto, a 
tako dobivene informacije su toliko dragocjene, da 
se ovaj postupak najčešće isplati. 

Preveo s njemačkog: Milam Jančiković 


Iz inozemnih časopisa _ 

ZAŠTITNI REZERVOAR SADRŽINE 70.000 m» OD 
PREDNAPREGNUTOG BETONA 

(»Beton u. Stahlbetonbau«, Maj 1965) 

U rafineriji nafte u Misburgu (SR Njemačka) zašti¬ 
ćuju se, već od 1958. godine, čelični rezervoari za te¬ 
kuća goriva — zaštitnim rezervoarima od prednapreg- 
nutog betona. Detaljni projekti i proračuni pokazali 



SI. 1: Poprečni presjek rezervoara i zaštitnog 
rezervoara 


su da je ovo rješenje već kod rezervoara od 40.000 m 3 
jeftinije od uobičajene zaštite zemljanim nasipima 
s nepropusnom oblogom dna međuprostora i unutrašnjeg 
pokosa ovih nasipa. Očito je da je dosadašnji način 
građenja zahtijevao veću površinu i uvjetovao veće 
troškove raznovrsnih cijevi, cestogradnje, uređaja za 
gašenje požara i dr. Za slučaj katastrofe, površina koja 
gori je oko šest puta veća negoli kod rješenja s beton¬ 
skim zaštitnim rezervoarom, pa je stoga ovo novo* rje¬ 
šenje znatno povoljnije i s obzirom na spriječavanje 

Motka 



SI. 2: Presjek kutnog temelja 

širenja požara. U ovoj rafineriji je na taj način već 
osigurano 9 relativno manjih rezervoara. Na temelju 
dobrih iskustava ovakve zaštite, odlučeno je na ova¬ 
kav način Izvesti i zaštitu jednog velikog rezevoara 
sadržine 70.000 m 3 . 

Čelični rezervoar je promjera 70,0 m. Minimalna 
udaljenost zaštitnog betonskog rezervoara od čeličnog 
rezervoara, potrebna za smještaj svih cijevi, iznosi oko 
2,5 m. Položaj i veličina susjednih rezervoara dopu¬ 
štali su, međutim, izvedbu ovog međuprostora širine 
5,0 m. Proračuni su pokazali da je povoljnije izvesti 
zaštitni rezervoar većeg promjera (80,0 m) i srazmjerno 
manje visine. 

Rezervoar se sastoji od kutnog temelja, ploče dna i 
cilindrične ljuske debljine 40 cm (si. 1). 

Mnogobrojni izvodi cijevi nalaze se u području kut¬ 
nog temelja. Ovaj temelj izveden je od betona marke 
B300 i prednapregnut je pomoću 8 kabela, silom po 
120 Mp. Svaki od ovih kabela je dužine četvrtine opse¬ 
ga ovog kružnog kutnog temelja. U temelju su izvedeni 
s vanjske strane u osminama opsega, tj. na svakih 45°, 
utori u kojima završavaju kebeli. Raspored kabela je 
takav, da u svakom utoru završava, odnosno počinje 
polovica ukupnog broja kabela, dok druga polovica 
prolazi kroz njega (slika 2). 

Naročita je pažnja posvećena izvedbi nepropusne 
reške na ležaj u cilindrične ljuske. Ova je izvedena od 



SI. 3: Ležaj ljuske i njegovo otješnjenje 



SI. 4: Betoniranje dna rezervoara 


ležajne trake neoprena debljine 4 cm i širine 10 cm. 
Ova je traka varena i položena na gornjoj površini te¬ 
melja (si. 3). 

Temeljenje samog čeličnog rezervoara je izvedeno 
na dobro sabijenom sloju šljunka d pijeska debljine 2 
m, kojim je nadomješten gornji nedovoljno nosiv sloj 
rastrošenog lapora. Temelj čeličnog rezervoara sastoji 
se od 15 cm debele armirano-betonske ploče na kojoj je 
izrađen sloj asfalta (od 4 cm) zbog dopunske izolacije 
i zaštite limenog dna rezervoara od korozije. Ispod 
postrane cilindrične stijene rezervoara izvedeno je po¬ 
jačanje temeljne ploče (si. 1). Ova temeljna ploča po¬ 
dijeljena je reškama u 9 dijelova (si. 4). 

Pri izvođenju je trebalo ugraditi 550 m 3 betona te¬ 
melja i 1260 m 3 betona cilindrične ljuske. Za ugradnju 
betona služile su 2 toranjske dizalice, koje su se kretale 
po kolosijeku postavljenom po opsegu zaštitnog rezer¬ 
voara. 

Beton ljuske bio je marke B 450. Pri odabiranju 
agregata za beton vodilo se računa o potrebnoj što ve¬ 
ćoj otpornosti betona na vatru. Stoga je bio odbačen 
agregat koji sadrži kvarca i koji već kod temperature 
+ 570° C pokazuje veliko povećanje obujma, koje do¬ 
vodi do oštećenja betona. Stoga je kao betonski agre¬ 
gat upotrijebljena samo šljaka iz visoke peći, koja je 
dobavljena u 4 granulacije, i to: 0/3, 3/8, 8/12 i 12/25 mm. 
Laboratorijski pokusi pokazali su da je ovaj agregat 
najprikladniji za tražene uslove za ovaj beton i da re¬ 
lativno male količine sumpora u toj šljaki nisu od na¬ 
ročitog značenja. 

Cilindrična ljuska visine 12,61 m betonirana je po¬ 
moću klizne oplate u neprekidnom radu kroz 105 sati, 
uz prosječni učinak betoniranja od 12 m/sat. Kako je 
bio postavljen vrlo strogi kriterij u pogledu održava¬ 
nja tačnog kružnog oblika ove ljuske, bila je primije¬ 
njena naročito jako ukrućena skela za kliznu oplaiu 
(si. 5). Provedena stalna mjerenja i kontrole pomoću 
viska na 50 mjesta, uzduž opsega ljuske, omogućila su 
da se pravovremeno uoče nastala odstupanja i uklone. 
Na ovaj je način postignuta neuobičajena i izvanredna 
tačnost izvedbe: odstupanja na gornjoj ivici ljuske od 
idealnog kružnog oblika nisu bila veća od 4 mm. U ovu 
ljusku ugrađeno je 66,4 t obične armaiture. Male dimen¬ 
zije ljuske i predviđeni način izvođenja pomoću klizne 



SI. 5: Klizna oplata s ukrućenjem , kružnog oblika 

oplate uvjetovali su provedbu njenog prednaprezanja 
namatanjem čelične žice izvana pod određenim nate¬ 
zanjem. Primjena kabela kao u kutnom temelju prak¬ 
tički nije bila provediva. Za prednaprezanje je bila 
upotrijebljena žica 0 5 mm od St 150/170, u količini 
od 82,5 t. U donjem dijelu ljuske trebalo je, zbog većeg 
unutarnjeg opterećenja, omotavati ovu žicu u 3 sloja, 
a u gornjem dijelu ljuske u 2 sloja. Uređaj za namo- 
tavanje kretao se po kružnoj platformi izgrađenoj na 
vrhu ljuske koja služi kao hodnik za reviziju. Između 
pojedinih slojeva žice nabačen je sloj torkretne žbuke, 
a na kraju je kao zaštita nabačen sloj od 3 cm torkreta. 

Prigodom probnog opterećenja i punjenja ovog za¬ 
štitnog rezervoara vodom pokazala se u punoj mjeri 
svrsishodnost projekta i izvedbe. Promatranjem dre¬ 
naže ispod rezervoara nije uočeno neko propuštanje 
zaštitnog rezervoara. Pod punim opterećenjem trebao 
se je prema proračunu temeljni dio raširiti za 0,5 cm, 
a ljuska za 1,2 cm, tj. relativan pomak trebao je biti 
0,7 cm. U stvarnosti je izmjerena veličina od 0,6 cm. 

V. J. 

VODNA KOMORA OD PREDNAPREGNUTOG 
BETONA 

(Beton u.Stahlbetonbau, Maj 1962) 

U toku rekonstrukcije hidroelektrane Leitzach kod 
Munchena i njene pregradnje u vršno postrojenje, tre¬ 
balo je na kraju jednog 1580 m dugog tlačnog dovoda 
u vidu tunela i čeličnog sifona, a na početku 760 m du¬ 
ge tlačne cijevi 0 4 m, izgraditi vodnu komoru za iz¬ 
jednačenje hidrodinamičkih utjecaja. Kao najpovoljniji 
bio je odabran tip cilindrične komore s prigušenjem 
promjera 20 m, visine 26,5 i sadržine 8500 m :1 (si. 1.). 
Ova vodna komora počiva na 12 m visokom temeljnom 
bloku kroz koji prolazi dovod pogonske vode. Na ovaj 
blok spaja se elastično betonska obloga dovodnog tu¬ 
nela, kako bi se omogućile izvjesne razlike u slijeganju. 
Ovaj temelj počiva na laporima i opterećen je kod pune 
vodne komore s 19.000 t, što odgovara opterećenju tla 
u sredini od 6,1 kg/cm 2 . Na drugoj strani je u ovaj te¬ 
meljni blok ugrađena prva tlačna cijev. 

Sama vodna komora izvedena je u prednapregnutoj 
izvedbi, te je na taj način debljina ljuske bila svedena 
na svega 35 cm. Kod ovakve izvedbe je spoj stijene 
s dnom u konstruktivnom pogledu najosjetljiviji. Za o- 
vaj spoj bila su razmotrena tri rješenja: uklještenje stije¬ 
ne u temeljni blok, zglobni ležaj i zglobni pomični le¬ 
žaj. Ispitivanja i proračuni pokazali su da kod uklije- 



štenja i zglobnih ležajeva dolazi na dnu stijene ko¬ 
more do vrlo velikih naprezanja, uslijed prednapre¬ 
zanja, temperaturnih promjena, skupljanja i popušta¬ 
nja betona, te vodnog pritiska. Stoga bi kod takvog 
rješenja također trebalo pri dnu komore znatno pojačati 
stijene rezervoara. Ovo bi, međutim, otežalo primjenu 





SI. 3. Sidrenje kablova za prednaprezanje 

klizne oplate. Stoga je odabran ležaj, koji dozvoljava 
pomicanje stijena komore (si. 2). Uslijed toga znatno 
se smanjuju momenti pri dnu stijene rezervoara. 



SI. 4. Komora u izgradnji (uvlačenje kabela i 
betoniranje stijene) 


Ležaj i su izvedeni od neoprena, i to iz 7 slo jeva de¬ 
bljine 5 mm, između kojih dolaze čelične pločice, tako 
da ukupna debljina ležaja iznosi 49 mm. Dužina ležaja 
je 20 cm, a širina 15 cm. Dozvoljeno opterećenje jednog 
ležaja je 30 t, te je svega trebalo ugraditi 96 ležaja 
ispod betonske ljuske rezervoara. Ovim ležajevima 
omogućeno je pomicanje u svim smjerovima za 24 mm. 
Njihova stišljivost je mala i iznosi u ovom slučaju 
1,2 mm. Reska je otješnjena specijalnom plastičnom 
vrpcom »Plastyson«. Pomicanje stijene rezervoara na 
ovim elastičnim ležaj ima spriječavaju jaki trnovi ugra¬ 
đeni u četvrtinama opsega stijene, koji dozvoljavaju 
samo pomake u radijalnom smjeru. 

U statičkom proračunu uzeta su u obzir ova opte¬ 
rećenja: vodni pritisak kod punog i djelomičnog na¬ 
punjenog rezervoara, prednaprezanje, popuštanje i ste¬ 
zanje betona, temperaturne razlike, vlastita težina, op¬ 
terećenje vjetrom i horizontalne sile otpora ležajeva. 
Kod istovremenog djelovanja svih najnepovoljnijih 
slučajeva opterećenja i temperaturne razlike ±20° C 
između nutarnje i vanjske stijene, dozvoljeno je maks. 
vlačno naprezanje u stijeni od 7,5 kg/cm 2 . Kod najvećeg 
vodnog pritiska i uz smanjeno^ prednaprezanje uslijed 
stezanja i popuštanja betona treba da u stijeni postoji 
još tlajno naprezanje od 10 kg/cm 2 . 

Maksimalno tlačno naprezanje u stijeni rezervoara 
nastaje kod prazne komore, i iznosilo je 110 kg/cm 2 . 


Stoga je beton ove stijene izveden kvalitete B 450. 
Osim kabela za prednaprezanje armirana je cilindrična 
ljuska s vanjske i s unutrašnje strane mrežom 0 8 
mm horizontalno i 0 10 mm vertikalno, na razmaku 
od po 30 cm. Za prednaprezanje su primjenjene natez- 
ne glave, patent poduzeća Held & Francke. Kabeli se 
sastoje od 7 profila 0 10 mm hladno vučene žice kva¬ 
liteta St. 140/160. Svaki je kabel mogao preuzeti silu 
od 48,4 t. Sveukupno je trebalo ugraditi 256 takvih 
kabela. Ovi kabeli usidreni su na vanjskoj strani re¬ 
zervoara, i to u pojačanjima (lizenama) širine 1,20 m 
i debljine 0,25 m, izvedenim u četvrtinama opsega re¬ 
zervoara (si. 3). Razmak kabela zavisi o vodnom pritis¬ 
ku i iznosi na vrhu rezervoara 50 cm, a na dnu 8 cm. 

Betonska mješavina je određena tako, da se ne po¬ 
stigne samo potrebna čvrstoća B 450, već i nepropus¬ 



ni. 5. Konstrukcija za dizanje klizne oplate 


nost, čvrstoća na savijanje i naročita otpornost protiv 
pukotina. Takvim uslovima odgovarala je mješavina 
s 345 kg portlanda cementa Z 275 po m 3 gotovog betona 
i agregata granulacije: 33% 0 0—3 mm; 15% 0 3—7 
mm; 22% 0 7-15 mm, 30% 0 15-30 mm. Uz dodatak 
plastifikatora, ovaj beton bio je vrlo dobro obradiv us¬ 
prkos relativno niskog vodocementnog faktora od 0,43. 

Za izvođenje je odabrana klizna oplata sistema 
»Siemcrete« (patent Siemens Bauunion). Znatnu teškoću 
predstavljala je ugradnja i tačno fiksiranje mreže ar¬ 
mature s vanjske i unutarnje strane, te kabela za pred¬ 
naprezanje. Dispozicija organizacije izvođenja ovog 
objekta vidljiva je iz si. 4. Za ugradnju kabela za pred¬ 
naprezanje primjenjena je pomoćna konstrukcija u vi¬ 
du čeličnog nosača s valjcima, s koje se je relativno 
lako moglo uvući kabel u oplatu na određenom polo¬ 
žaju. Zbog olakšanja, bili su na motkama klizne oplate 
učvršćeni valjci po kojima je klizio kabel. Klizna opla¬ 
ta podizana je na 24 motke profila 26 mm. Hidrauličko 
pokretanje uređaja za dizanje bilo je centralno (si. 5). 
Sama oplata bila je od šperploča. Na konstrukciju kli¬ 
zne oplate bile su učvršćene 3 radne platforme. Beton 
je dovažan s oko 1 km udaljenog gradilišta storjamice 
do vodne komore i ovdje istovaren u mali silos, po¬ 
moću kojeg je pretovaran u ručna kolica — japanere. 
Ovi su podizani građevinskom dizalicom na treću (naj- 
gornju) radnu platformu, te se po ovoj bez smetnje pre¬ 
bacivao beton prema potrebi. S ove platforme je beton 

na dvadeset mjesta spuštan cijevima na donju (drugu) 
platformu, a odatle je lopatama ubacivan u oplatu. 
Najdonja (prva) platforma služila je da se pregleda i 
eventualno popravi beton nakon izlaska iz klizne opla¬ 
te. Primjenom ovakve oplate izgrađen je 26,50 m visok 
rezervoar u svega 5 dana, te je postignuta prosječna 
brzina klizanja oplate od 21 cm/sat. 

Prednaprezano je 15 dana poslije betoniranja s 512 
mjesta, i trajalo je 9 dana. Najprije je prednaprezan 
svaki drugi kabel, da se ne bi uvela u stijenu odviše 
koncentrirana sila. Rad je obavljen hidrauličkim ure¬ 
đajima s viseće skele, koja se je pokretala uzduž poja¬ 
čanja u kojim su usidreni kabeli. Nakon dovršetka 
prednaprezanja, odrezani su stršeći dijelovi kabela i 
glave kabela zabetonirane tako, da je pojačanje stijene 
na tom mjestu prošireno od 1,20 m na 1,60 m. 

Pri izgradnji ovog objekta bile su izvedene ove koli¬ 
čine radova: temelj: beton B 160 — 1900 m 3 , beton B 
300 — 2400 m 3 , beton, čelik St. Ha — 36 t; rezervoar: 
beton B 450 — 670 m 3 , čelič. žica St. 140/160 — 38,2 t, 
i bet. čelik St. Ha — 20,0 t. 

V. J. 

PODVODNO POLAGANJE CIJEVI 
VIBRO-HIDRAULIČNIM POSTUPKOM 
(Bau Maschine und —Technik, Juli 1965) 

Križanja vodovodnih, kanalizacionih, plinskih i dr. 
cijevi, te električnih i telefonskih kabela s vodotocima, 
izvode se danas često fleksibilnim cijevima od plastič¬ 
ne mase, koje se ugrađuju vibro-hidrauličkim postup¬ 
kom. Ovaj postupak sastoji se u tome, da se pomoću 
jedne cijevi za ispiranje tlačnom vodom izvede ispd 
jarka u koji se paralelno s iskopom polažu cijevi (si. 1). 
Djelovanje cijevi za ispiranje tla znatno je povećano 
time, da je na nju učvršćen teški vibro-uređaj (si. 2). 
Kombinacijom ovih uređaja i postizavanjem vibrira- 
jućeg djelovanja cijevi za ispiranje, znatno je sma¬ 
njeno trenje koje djeluje na nožicu ove cijevi, te je 
čak moguće ispiranje vrlo čvrstog glinenog lapora na 
dubini od nekoliko metara. Prednost ovakvog načina 
je velika brzina rada i okolnost da se ne prave smet¬ 
nje plovidbi. U pijesku su postignute dubine ukopava¬ 
nja cijevi do 10 m. Postupak je provediv kod velikih 
dubina vode (do 30 m) i postojanja jakih struja. 



SI. 1: Shematski prikaz polaganja cijevi 


Polietilenske cijevi koje dolaze u obzir za takvu 
primjenu, proizvode se danas vanjskog promjera do 
315 mm. U jednoj trasi može se kod ukopavanja na 
dubini 4 do 6 m ugraditi najviše 4 ovakve cijevi. Kod 
manjih profila cijevi i manje dubine ukopavanja, mo¬ 
že se ugraditi i veći broj cijevi. Ovako položene cijevi 
spajaju se na obalama s cijevima iz bilo kojeg drugog 
materijala. U najnovije vrijeme polažu se polietilen¬ 
ske cijevi velikog promjera po prethodno projektira¬ 
noj liniji i u njih uvlače čelične cijevi. Međuprostor 
se zapunjava antikorozivnom masom, ali tako, da je 



SI. 2: Cijev za ispiranje s vibrouređajem. 




SI. 3: Polaganje pet cijevi u rijeci Ruhr 


moguće kasnije izvlačenje čeličnih cijevi i njihova 
zamjena. Odmah po polaganju cijevi ili kabela i ođ- 
micanju cijevi za ispiranje, dolazi, uslijed nestanka 
pretlaka vode, do zatvaranja iskopanog jarka. 


V. J. 

Ing. IVAN MILKOVIC 


1. studenog * 1965. 
godine umro je u Za¬ 
grebu , poslije duže 
bolesti, Ing. Ivan Mil- 
ković, direktor Upra¬ 
ve za vodoprivredu 
SR Hrvatske, istak¬ 
nuti hidrotehnički st¬ 
ručnjak, javni i dru¬ 
štveni radnik. 

Ing. Ivan Milković 
rođen je 21. travnja 
1907. godine u Rijeci. 
Studirao je na Teh¬ 
ničkom fakultetu Sve¬ 
učilišta u Zagrebu, 
gdje je diplomirao za 
građevinskog inženje¬ 
ra god. 1930. Kao inženjer radio je najprije u 
Biđ-Bosutskoj vodnoj zadruzi, a zatim je postao 
direktor Vodne zadruge u Dardi. 

U vrijeme Drugog svjetskog rata, zbog svojeg 
naprednog stava, proveo je jedno, vrijeme u logo¬ 
ru, a poslije je bio u Komandi područja Baranje. 
Nakon Oslobođenja zauzimao je visoke i odgovor¬ 
ne položaje u službi vodoprivrede, kao: direktor 
Baranjske vodne zajednice, načelnik Hidrotehni- 
čkog odjela Manistarstva građevina NR Hrvatske, 
načelnik Uprave za melioracije Saveznog ministar¬ 
stva poljoprivrede i šumarstva u Beogradu, direk¬ 
tor poduzeća za melioracione i regulacione ra¬ 
dove »Odvodnja« u Osijeku, predsjednik Komite¬ 
ta za vodoprivredu NR Hrvatske, te od 1951. go¬ 
dine do svoje smrti — direktor Uprave za vodo¬ 
privredu SR Hrvatske. 

Od 1961. do 1964. godine bio je predsjednik 
Savjeta građevinarskog fakulteta Sveučilišta u 
Zagrebu, a posljednjih godina bio je i član Odbora 
za građevinarstvo i vodoprivredu Savjeta za na¬ 
učni rad Jugoslavije. 

Vrlo aktivno je surađivao u organima Saveza 
građevinskih inženjera i tehničara Hrvatske, i u 
redakcijskom odboru časopisa »Građevinar«. 

Ing. Milković je sav svoj život posvetio vodo- 
privrednoj struci, za čiji je razvoj i unapređenje 
bio beskompromisan pobornik. Pozvan da zauzme 
rukovodeće funkcije u službi vodoprivrede u Beo¬ 
gradu i Zagrebu, razvio je svestranu djelatnost u 
isticanju vodoprivredne problematike, u davanju 


poticaja za studiozno njeno produbi javan je i us¬ 
mjeravanje prema realnim mogućnostima društva 
za privredni razvoj zemlje. Bio je plodan stručni 
pisac iz oblasti vodoprivrede. Njegovi radovi su 
objavljivani u domaćim i inostranim stručnim ča¬ 
sopisima. Neposredno prije svoje smrti napisao je 
obimnu studiju o velikim vodama Dunava, Drave 
i Mure povodom katastrofalnih poplava u 1965. 
godini. 

Ing. Milković je, s obzirom na njegov visoki 
stručni nivo, predstavljao Jugoslaviju na mnogim 
međunarodnim pregovorima i kongresima. Za svoj 
rad i zasluge odlikovan je visokim jugoslavenskim 
odlikovanjima, a na II kongresu Saveza građe¬ 
vinskih inženjera i tehničara Jugoslavije 1960. go¬ 
dine u Skoplju proglašen je za njegovog zasluž- 
žnog člana. Bio je čovjek, koji je bio svugdje, 
gdje je trebalo' raditi — od vodne zajednice do Iz¬ 
vršnog vijeća. Radeći i istražujući zamršene toko¬ 
ve vodoprivrede, vidio je u prvom redu ljude. Bio 
je čovjek, koji je u struku unio sve svoje izuzetne 
ljudske vrline, svoje osjećaje i svoje veliko pleme¬ 
nito srce. Do zadnjeg daha je sudjelovao u svim 
akcijama vodoprivrede, koju je detaljno poznavao, 
duboko volio, kojoj je žrtvovao cijelog sebe. Bole¬ 
snička postelja je onemogućila samo njegovo fizi¬ 
čko prisustvo, ali nije mogla spriječiti njegovu 
aktivnost. Jednom riječi: Ing. Ivo Milković ostaje 
najpoznatije ime vodoprivrede Hrvatske. 

Za nas njegove kolege on je bio heroj rada 
u pravom smislu te riječi. Ni teškoće ni nerazumi¬ 
jevanja na koja je nailazio nisu ga mogla slomiti, 
naprotiv kao da su mu davala još više snage, još 
više žara. 

Umro je a da se nije predao. I samu je smrt 
dočekao uspravno kao čovjek koji je svijestan 
da će njegovo djelo živjeti i dalje. 

Na posljednjem ispraćaju Ing. Milkovića su¬ 
djelovao je ogroman broj inženjera i tehničara, 
njegovih suradnika i prijatelja iz cijele Hrvatske 
i iz ostalih republika, te predstavnici vodoprivre¬ 
de NR Mađarske. 

Nad grobom oprostili su se od pokojnika Ing. 
Boris Bakrač, predsjednik Saveza inženjera i teh¬ 
ničara Hrvatske, Ing. Dragutin Jurko, podsekre- 
tar Republičkog sekretarijata za privredu i Prof. 
Ing. Rudolf Broz u ime Građevinskog fakulteta 
Sveučilišta u Zagrebu. 

Tvoji kolege, Tvoji prijatelji širom čitave Hr¬ 
vatske i Jugoslavije sačucat će trajno sjećanje na 
Tvoj lik. 

Ing. D. Volarić 

PROJEKTNO PODUZEĆE 

TEHNIKA 




SPLIT 

Zagrebačka ul. br. 3 
Telefon: 21-55 


IZRAĐUJE GRAĐEVINSKU INVESTICIONU 
TEHNIČKU DOKUMENTACIJU 


„GRADITELJ 


U 


GRAĐEVNO PODUZEĆE — TROGIR 


IZVODI SVE VRSTE RADOVA 
VISOKOGRADNJE I NISKOGRADNJE 


ČESTITAMO 29. XI — DAN REPUBLIKE! 


»VOLJAK« 

GRAĐEVINSKO PODUZEĆE 
SPLST — SOLSN 

TELEFON: 42-55 


Izvodi sve vrste građevinskih radova iz obla¬ 
sti visokogradnje i niskogradnje. Izrađuje 
sve vrste betonskih elemenata, stropne mon¬ 
tažne konstrukcije, te željezničke pragove iz 
prenapregnutog betona. 


| Projektira objekte industrijske i stambene 
izgradnje. 

PROJEKTNO PODUZEĆE 

»DONAT« 

ZADAR 

UL. MEDULIĆA 2/1 
TELEFONI: direktor 21-24, tajništvo 21-24 

PROJEKTIRA SVE OBJEKTE S PODRUČJA VISOKOGRADNJE I NISKO¬ 
GRADNJE — OBAVLJA GEODETSKA SNIMANJA, TEHNIČKI NADZOR, 

STUDIJE I PROCJENE 


GRAĐEVNO PODUZEĆE 

»MAKARSKA« 

MAKARSKA 

RADNIČKA CESTA BR. 18 

Telefon: 

direktor 240 
komercijalni odjel 245 
pogon 210 

Izvodi sve vrste radova iz visokogradnje i 
niskogradnje kao i hotelske i industrijske 
objekte. Posjeduje vlastiti vozni park, meha¬ 
ničku i stolarsku radionicu i POGON proiz¬ 
vodnje betonskih elemenata. 


„GRADITELJ” 

građevno poduzeće 
DUBROVNIK 
GRU3KA OBALA br. 6 
Telefon 41-56, 41-58 


Obavljamo sve vrste građevnih radova viso¬ 
kogradnje, niskogradnje i obale. 
Posjedujemo vlastiti PROJEKTNI BIRO. 


VI 





URBANISTIČKI BIRO SPLIT 

Vestibul 4 Telefon 41-966 

obavlja: 

— urbanističko projektiranje 

— projektiranje visokogradnji 

— projektiranje niskogradnji i komunalnih 
uređaja 

— projektiranje i izvođenje rekonstrukcija i 
adaptacija historijskih objekata i ambi- 
jenata 

— naučno istraživanje i proučavanje povije¬ 
sti graditeljstva 

— izdavanje stručnih publikacija 

— kopiranje i umnožavanje nacrta, planova 
i druge dokumentacije, foto-usluge i izra¬ 
du maketa i modela. 


„ALAN” 

INDUSTRIJA GRAĐEVNOG MATERIJALA 
OBROVAC — POSLOVNICA ZADAR 

Tel. 2540, 2844 (Zadar) i 17 (Obrovac) 


Izvodi kamenorezačke i teraco radove (obla¬ 
ganja i opločenja ukrasnim i naravnim ka¬ 
menom). 

Proizvodi plemenite žbuke, mramorno zrno 
razne granulacije, te sirove kamene blokove 
za domaće i strano tržište. 

Proizvodi betonske blokove i prefabrikate. 

ČESTITAMO 29. XI — DAN REPUBLIKE! 


GRAĐEVNO PROJEKTNI ZAVOD 
RIJEKA 


IZRAĐUJE KOMPLETNE PROJEKTE ZA SVE 
VRSTI OBJEKATA VISOKOGRADNJE A NA¬ 
ROČITO TURISTIČKIH OBJEKATA. 

UJEDNO OBAVLJAMO INVESTITORSKE PO¬ 
SLOVE. 


Čestitamo 29. XI — Dan Republike! 


ZANATSKO PRIVREDNO PODUZEĆE 

„ZADA R” 

VELEBITSKA ULICA BR. 2, TELEFON 29-23 


Izvodi sve vrste građevinske stolarije, elektro- 
instalaterske radove, kao i soboslikarske i 
ličilačke radove. 

ČESTITAMO 

29. XI 

DAN REPUBLIKE 


VII 






GRAĐEVNO PODUZEĆE 


»KONSTRUKTOR« 


SPLIT 

SVACICEVA UL. 4/1 
TELEFONI.: 41-88, 22-15, 24-64, 33-21 
POŠTANSKI PRETINAC 31 


IZVODI SVE VRSTE GRAĐEVINSKIH RADOVA. PODU¬ 
ZEĆE JE OPREMLJENO ZA GRADNJU HIDROELEKTRANA 
I OSTALIH RADOVA NISKOGRADNJE, KAO I INDSTRIJ- 


SKIH OBJEKATA 

vfaćc? . .. 

• • • 

TUFTING tepisi iako relativno nov građe¬ 
vinski materijal za prekrivanje podnih povr¬ 
šina pokazali su izvanrednu otpornost na ha- 
banje. Hodu daju elastičnost i sigurnost. 

Ugodnim bojama oplemenjuju prostor, razno¬ 
likošću uklapaju se u prostor stilskog i mo¬ 
dernog namještaja. 

Pristupačna cijena u odnosu na druge vrste ... 

podova — daljnja je prednost TUFTING te- *vc 

piha Otočanke Zadar. 

